Ambo urangnyo memang panjijok. Apo lai soal makanan. Kalau ado se cacek nyo dek ambo pasti ndak ka ambo makan makanan tu. Contohnyo se ambo bisa ndak nafsu makan hanyo karano nasi nan bakasiak. Mako dari itu, supayo nasi nan kalian makan tu ndak bakasiak hal pertamo nan harus dilakukan adolah basuah tangan kalian sabalum mamacik bareh tu. Nan kaduo basuah  bareh tu sabarasiah mungkin jo aia nan mangalia. Minimal basuah sampai 3 kali. Sibak an bareh tu. Kok basuo jo batu-batu ketek langsuang ambiak dari dalam bareh tu danlangsuang campak an. Kalau raso-rasonyo lah barasiah barulah tanak bareh tadi. InsyaAllah bareh nan lah masak akan barasiah dan tahinda dari kareke-kareke ketek.


Bagi kalian nan suko mampatakuik-takuik an kawan atau saudara kalian nan puyo pobia tahadap sesuatu baranti lah lai. Apo nan kalian lakukan tu samo sakali ndak batuah alias salah. Salah gadang kalau kalian mangiro dengan apo nan kalian lakukan akan mambuek pobia kawan atau saudara kalian tu maelok. Carito ambuih-ambuih tu mah. Batambah parah nan ka lai. Untuak maubek an nyo bia lah hak inyo. Kok ka pai ka dokter dan lain-lain. Pasti nyo tau nan terbaik untuak kesehatannyo. Nan paralu awak lakukan hanyolah mandoakan se untuak kebaikan kawan atau saudara awak ka mukonyo supayo bisa cegak dari pobia nan di alaminyo.


Patah hati atau putuih dari pacar adolah salah satu pengalaman manyedihkan dalam hiduik. Patah hri tantu dapek bapangaruh negatif ka aktivitas dan hubungan wak jo nan lain, bahkan baa wak mamandang diri wak surang. Katiko sadang patah hati, proses move on awalnyo emang sulik, tapi ndak bararti ndak bisa dilakuan. Iko ado tips-tips nan bisa dicubo untuak move on. Nan patamo baraja lah untuak berjiwa gadang, maksudnyo wak harus baraja untuak manarimo perpisahan adolah proses hiduik nan harus dilalui satiok urnag. Nan kaduo alihkan pikiran saat wak taingek jo mantan. Nan katigo cintoi diri surang dengan berkarya dan bersosialisi. Nan tarakhir mambukak hati untuak urang lain


Mangarojoan urang adolah sasuatu nan manyanangkan bagi sabagian urang. Konten untuak manghibur  yang barisi babagai macam prank. Ado babarapo prank nan memang aman untuak dilakukan tapi indak masih ado pulo prank nan mambuek perasaan indak nyaman bagi nan mangalaminyo contohnyo adolah prank tajatuah dari lift. Prank nan disiapkan dengan manyadioan seluncuran sahinggo urang nan takanai prank tasabuik dapek mandarek dengan aman. Tetapi hal iko akan barisiko bagi urang nan mampunyoi jantuang lamah.Karano katiko inyo takajuik sacaro mandadak mambuek datak jantuang labiah kancang dari sabalumnyo. Hal iko mamicu untuak serangan jantuang bagi pandaritonyo. Mako dari tu, mambuek prank nan labiah aman atau maobservasi urang nan manjadi korban prank pun penting untuak dilakuan agar dapek manghindari risiko nan indak diinginkan.


Masuak suatu organisasi nan mangharuskan untuak dapek bakerjasamo sahinggo taciptalah suasana kekeluargaan. Dihari itu, den sabagai mahasiswa nan baru masuak diharuskan untuak mangikuti sarangkaian aktivitas dan kegiatan nan alah disusun samo panitia. Saat itu, ado acara nan dilakukan katiko sanjo hari yaitu makan basamo dengan dihidangkannyo makanan bungkuih babeda lauak. Tapi uniknyo kami indak diagiah ciek posisi atau makanan untuak dimakan melainkan diadoan rotasi. Sahinggo katiko den makan dibaris partmo, 5 minik kemudian haruih barotasi sahinggo sampailah ka barisan ka 3. Rotasi itupun indak sakali tajadi. Pengalaman nan kalau dipikia-pikia agak mengerikan tapi karano itu diharuskan mako itu manjadi pengalaman nan manyenagkan kalau diingek baliak.


Dulu satiok jalanan macet pasti ambo alah berang-berang se dalam oto. Apo lai kondisinyo ambo sadang tasasak. Pasti alah mamainan geraman dek sangkiang kesalnyo. Ditambah lo urang-urang nan ndak tau jo aturan tambah mambuek jalanan samakin kacau. Tapi kini ambo alah tau solusi supayo ndak emosi mahadapi macet. Nan pertamo, danga an musik nan kalian suko dalam oto. Sambia manyanyi batambah sero tu. Abis tu makan emilan-cemilan nan ado di dalam oto. Nan katigo dan nan paliang penting adolah sadar kalau berang kalian di saat macet tu ndak akan marubah keadaan. Macet tu emang di hadapi se jo lapang dada. Kalau kalian terapkan caro-caro tu pasti akan labiah santai mahadapi macet.


Dari rumah maya sabanyo alah sakik paruik tapi rasonyo masih bisa tatahan kareno pas ka toilet rumah indak kalua inyo. Pai se lah lai maya ko kareno nio sakolah. Pas masuak ka lokal indak ado masalah rasonyo paruik ko. Indak bisa tatahan lai, tibonyo takantuik maya di lokal dek manahan sakik paruik. Urang tu alah mancaliak sadonyo, ado nan batanyo sia yang kantuik. Maya ko awalnyo anok se pura-pura ndak tau, nan kawan dakek inyo ko malah dikecek an nyo kalau maya kantuik. Maya ko berang awalnyo, kareno manuruik kawan maya ko kalau adi kasalahan awak harus awak akui  supayo indak urang lain yang kanai tuduah. Memang yobana awalnyo kawan maya yang dikecek an kantuik, kareno maya ko malu nio mangakui.


Badan ambo kini ndak ado tanago rasonyo, bantuak indak batulang. Perasaan jo badan ambo kini baradu, ambo sadiah bana dek gara-gara pengumuman kelulusan siang tadi dan itulah yang mambuek badan ambo rasonyo bantuak indak batulang. Bayangan se lah dek kalian baa rasonyo hal yang awak usahoan dan impikan tibonyo gagal awak mandapek an nyo, jadi badan awak ko bantuak ndak batulang loyo se kalau bajalan yang biasonyo awak tegap ko manunduak se badan awak. Pengumuman kelulusan tadi siang yo bana mambuek ambo sadiah. Makan ndak nio, bajalan se maleh rasonyo dek gara-gara badan ndak batanago lai. Kawan ambo pun marasoan hal yang samo jo ambo batambah lah sadiah ambo.


Raga manusia nan bisa dimasuaki oleh makhluk halus marupokan kejadian nan cukuik umum di lingkungan masyarakat Indonesia. Kejadian iko dinamakan jo kesurupan di ma bagi manusia dikuasai oleh jiwa dari setan atau jin sahinggo jiwa manusia asli tasabuik indak mamiliki kekuatan tahadok raganyo sendiri atau kata lain raganyo dimanfaatkan oleh jin tasabuik. Hal iko juga sering bana dijelaskan oleh para normal maupun pemuka agama di ma mereka yakin bahwa kehidupan manusia dan jin iko bardampingan sahinggo indak manutup kemungkinan bahwa mereka juga bisa manguasai Raga manusia jo  merasukinyo. Katiko Raga manusia mamiliki jiwa nan lemah, Hal ikolah nan manjadikan makhluk halus dapek manguasai Raga manusia tasabuik.


Siri nan kini sadang tabariang di lantai sambia dikerubungi urang. Satalah dipareso tarnyato Siri sadang pingsan. Mancaliak itu langsuang sagerombolan padusi mancubo untuak manggotong Siri ka UKS. Siri nan sadang tabariang itupun diagiah minyak kayu putiah untuak manjagoan Siri dari pingsannyo. Tapi usaho nan dilakuan samo petugas UKS tasabuik indak barhasil untuak manjagoan Siri dari pingsannyo. Mancaliak itu, Siri langsuang dibaok ka Rumah Sakik tadakek nan bajarak sakitar 1 km dari sakolah. Satalah masuk kadalam ruangan, Siri langsuang dipakaikan alek untuak pernapasan dan dipareso. Satalah Siri jago, inyo nampak amaknyo sadang manangih. Satalah manunggu babarapo waktu, akhianyo dokter maagah tau kalau Siri mangidap panyakik kanker. Mandanga itu, Siri langsuang sadiah dan nampak jaleh wajah kakhawatiran di wajahnyo dan urang gaeknyo nan mandanga kaba tasabuik.


Diperjalanan katiko Rima sadang bajalan-jalan sore di muko halaman, Rima marasoan sakik parauiknyo disertai jo cairan kental nan kalua dari kakinyo. Rima nan sadang tagak itu pun langsuang basanda kakursi nan ado dihalaman. Lakinyo nan nampak Rima sadang basanda sambia mamacik paruik serta kasakitan langsuang manghampirinyo. Lakinyo langsuang manggendong Rima ka dalam oto. Inyo baduo langsuang pai ka rumah sakik tadakek dari rumah. Akhianyo tibo dirumah sakik setelah 15 minik bakendara. Rima langsuang masuk ka ruang basalin. Satalah manunggu sekitar 2 jam akhianyo suaro tangih bayi langsuang mamenuhi ruangan basalin. Lakinyo nan mandanga itu langsuang mambuka ruangan nan alah perawat buka dari dalam. Satalah masuak kadalam, laki Rima langsuang mamaluak arek inyo sambia batarimo kasih. Satalah bayi diagiah dek perawat ka laki rima, inyo langsuang mancium dan adzan ditalingo si bayi.


Hari iko Rizal maraso sangaik sanang. Parasaanyo babungo-bungo. Jiwanyo taraso tabang ka langik paliang tinggi di dunia ko. Rasonyo baru patang Rizal maraso takuik dan cameh, tapi kini parasaannyo barubah 180 derajat. Rizal maraso sanang karano akhianyo pangumuman kalulusan ujiannyo lah kalua. Dan hal nan mambuek Rizal sanang adolah karano inyo barhasil lulus. Bahkan bukan hanyo lulus. Rizal pun barhasil maraiah tampek katigo paringkek di kelas. Jadi ndak heran kalau raso takuik dan raso cameh nan inyo rasokan salamo saminggu ka balakang tibo-tibo hilang, baganti jo parasaan sanang dan bahagia. Parasaan sanang dan bahagia nan mungkin jarang inyo rasokan. Parasaan nan istimewa karano inyo maraiah itu dengan karajo karehnyo.


Gading Marten samaso SMA inyo acok manalepon Dian Sastro. Sampai pado suatu katiko inyo jo Dian janjian batamu di Plaza Sanayan. Sabalumnyo, Dian mangatokan kalau inyo akan tibo surang. Samantaro itu, Gading mangajak sahabatnyo nan banamo Ciko untuak mangawanan basobok Dian Sastro. Sampai di tampek tujuan, Gading mandapati Dian tibo basamo kaluarganyo. Sontak inyo dan kawannyo maraso malu dan cangguang. Gading mancaritoan katiko di muko Dian, inyo mangecek jo kawannyo manggunoan bahaso Inggris. Padahal Gading sadar katiko itu kualitas bahaso Inggrisnyo bisa dikecek an buruak, tapi inyo lakuakan untuak taliek keren di muko Dian. Indak lamo basalang, Dian manarimo talepon dari amanyo dan manjawek manggunoan bahaso Inggris nan fasih. Gading langsuang malu karano palafalan Dian nan labiah rancak dan lancar.


Minggu patang acil kahilangan PSP nan baru dibalinyo. Acil maraso kalau PSP nyo alah dilatakkan di dalam tas, kironyo pas dicaliak baliak indak basobok. Acil panik dek PSP nyo baru dibalian amak. Sasudah mancari kian kamari akhirnyo Acil manyobokkan PSP nyo tasalek diantaro banta-banta di sofa ruang tamu. Acil bahagia dan mamikian baa caro nyo untuak mancagah PSP nyo indak hilang lai. Sasudah bapikia, akhirnyo Acil mamutuihan untuak maagiah mainan kunci untuak disangkuikkan di ujuang PSP nyo. Gantuangan kuncinyo babantuak doraemon nan ado karinciang-karinciangnyo. Warnanyo biru dan baukuran sapanjang 6 cm, sadang elok untuak dijadian gantuangan. Selain ado karinciang-karinciang tadi, jikok taduduakkan gantuangan kuncinyo akan mangaluaan suaro bantuak pluit. Jadi Acil maraso akan mudah mangatahui dima latak PSP nyo, jikok mandangan karinciang atau bunyi pluit bisa jadi disitu adolah tampek PSP Acil talatak.


Memang ndak bisa awak nilai urang tu dari tampilannyo. Kalau kalian caliak tampang adiak ambo nan bantuak preman tu pasti ndak ka manyangko kalau nyo takuik jo jarum suntik. Pokoknyo kalau nyo alah mancaliak jarum suntik alah samo lo ekspresinyo jo mancaliak hantu. Bahkan sangkiang ndak nio nyo kanai suntik bia lah nyo tahan panyakiknyo. Contohnyo waktu nyo sakik gigi, giginyo ko harus dicabuik tapi sabalum dicabuik tu harus disuntik dulu. Mandanga kanai suntik tu nyo langsuang ndak namuah. Nan mode ko ndak paralu di contoh do yo sanak sadonyo. Jan takuik basuntik karano cairan nan dimasuak an ka dalam tubuah tu adolah ubek. Bialah manahan sakik sabanta tapi abis tu kan sakik awak langsuang cegak dibueknyo.


Manabuang handaklah diajaan ka anak-anak dari sadini mungkin. Selain maajaan anak supayo indak boros, baraja manabuang bisa pulo malatiah jiwa mandiri anak dan malatiah anak untuak batangguang jawab.  Sanak sadonyo nan punyo anak bisa mambukakkan rekening ateh namo anak di bank, anak biasonyo akan jadi basamangaik manabuang dek karano punyo buku tabuangan pribadi. Selain itu, si beberapa sekolah biasonyo ado kelas nan manarokkan rutin manabuang harian nan dicatat di buku tabungan tertentu. Katiko anak mamintak untuak dibalian sesuatu, sanak sadonyo bisa pulo maajak anak untuak saketek demi saketek manabuang, beko hasil tabuangannyo bisa untuak mambali barang nan diinginkan dek anak tasabuik. Biarkan anak marasoan baa sanangnyo mambali barang dari hasil tabuangan nyo surang. Selain untuak mambali barang, sebagian dari tabuangan bisa pulo dipakai untuak maajaan anak berbagi jo sesama urang nan mambutuahan. Iko bisa pulo untuak malatiah jiwa sosial anak. Dapek awak ketahui bahwa baraja manabuang sajak dini banyak manfaaiknyo. Marilah bunda sadonyo kito mulai maajaan anak kito untuak manabuang sadari kini ko.


Febi inyo ko padusi yang abeh bana urangnyo tapi masiah ado juo nan mangecek an inyo baun katiak. Pado saaik di sakolah inyo dikecek an jo kawan-kawannyo baun katiak. Malu lah si febi ko dikecek an baun katiak. Padohal febi ko alah mamakai deodorant dan tamasuak urang yang rajin pakai deodorant. Siap tu inyo cari baa caro supayo indak manjadi urang yang baun. Dikecek an kalau awak harus rajin mandi jadi indak satu kali sahari dan katiko baun se baru mandi. Satidaknyo awak harus mandi duo kali sahari, ambo ikuik an lah kecek bacoan nan ambo baco tu. Tanyato yobana indak gai febi ko baun katiak lai, tapi nan deodorant indak lo tingga dipakai. Untuak itu kalian harus rajin mandi, jan maleh mandi tu.


Mangecek an pasa nan indak barasiah, apolai banyak tumpuak an sampah. Pasti mambuek urang jajok, tamasuak ambo nan jajok bana mancaliak tumpuak sampah sagunuang. Mano baun nyo indak lamak, mancaliaknyo pun indak mambuek awak nyaman barado di situ. Pasar yang indak barasiah juo indak elok untuak makanan atau apopun yang di jua. Kareno kebanyakan urang akan mancaliak kualitas dari tampek panjualnyo. Barikuik ciri pasa yang indak barasiah, sampah baserak an, ado sampah yang manumpuak, dan pasar yang becek. Tantu kalau alah mode ko pasarnyo, kabanyakan urang akan manimbang baliak untuak datang ataupun mambali barang-barang nan ado di pasa. Mungkin kalau dek indak mancari murah, urang akan maleh juo kareno jajok mancaliak sampah.


Kasus rem blong bukanlah kasus atau hal yang sapele. Kareno iko berkaitan jo kasalamaik an diri surang dan urang lain. Manakuik an bana katiko ado kasus yang viral wakatu itu tentang truk pertamina yang rem nyo blong di panurunan lampu merah. Awak yang mancaliak se maraso takuik, apolai apak yang mambaok oto takuik bana pasti katiko rem blong. Untuak itu bahati-hatilah katiko awak barado di panurunan. Marilah awak kurangi kacapek an oto apolai katiko hari panghujan. Katiko hari panghujan pengendara harus malambek an laju kendaraan untuak manghindari panggunoan rem yang balabiah. Kareno katiko itu roda takunci dan ban man selip biso mambuek kendaraan tagalincia.


Waktu zamannyo kuliah ambo hanyo fokus di bidang akademis sahinggo ndak pernah ikuik organisasi ataupun kegiatan sosial. Sapulang dari kegiatan perkuliahan pasti langsuang pulang alias mahasiswa kupu-kupu (Kuliah Pulang- Kuliah-Pulang). Katiko alah tamat baru taraso ternyato ambo ndak memaksimalkan waktu salamo kuliah. Rasonyo ingin maulang waktu supayo banyak pengalaman nan ambo dapek. Apo nan alah ambo ikuik an salamo dikampus seharusnyo marubah hiduik ambo untuak labiah bisa basosialisasi. Nyatonyo ambo malah manjadi urang nan tatutuik dan ndak pacayo diri. Untuak kalian nan kini dalam maso kuliah jan karajonyo hanyo di kostan. Manfaatkan waktu seperti ikuik organisasi atau kegiatan sosial sahinggo banyak pengalaman nan di dapek. Setelah itu cubo berkenalan dan batuka pikiran jo urang sekitar. Apo nan ambo kecek an adolah langkah awal untuak manjadi urang nan bisa basosialisasi. Jan sampain manyasa.


Kapatang kawan ambo bacarito baso ado kegagalan dalam hiduiknyo nan ndak bisa nyo lupokan dan nyo sesali sampai kini. Katiko mancaritoan momen tu aia matonyo mailia dipipi ndak baranti-ranti. Katiko aia mato tadi dilap kalua lo daraian aia mato nan baru sahinggo mambuek mukonyo mamerah dan muluiknyo manggigia sambia bacarito. Nyo ndak manyangko kalau permintaan apaknyo supayo inyo pulang ka kampuang hari rayo tahun ko adolah permintaan terakhir. Nyo pun ndak mangiro kalau ternyato panyakik ayahnyo saparah itu. Penyesalan memang datang di akhir. Katiko amaknyo mangabaan baso apaknyo alah dipanggia Tuhan barulah manyasa karano ndak barado di sampiang ayahnyo katiko akan maningga.


Ric, laki-laki gay 52 tahun di Autralia, tatarik pulo jo kantuik sajak ketek. "sabagai anak ketek, ambo mangagumi anak laki-laki nan barani dan indak malu kantuik di tampek umum. Mereka tampak bebas, pacayo diri dan agak mambarontak", kanangnyo. Inyo niobarani bantuak mereka. Kapercayaan diri Ric taruih tumbuah sairiang jo batambahnyo umua. saka mangeksploitasi orientasi seksualnyo, inyo mulai haus akan relasi laki-laki lain. Jason dan Ric sadar bahwa diri mereka tatarik sacaro seksual jo kantuik karano pangalaman emosional. Kantuik dapek manciptakan rangsangan nan indak tatahankan. Mereka bahkan mesturbasi sambia mambayangkan adegan kantuik. Jason alun barani mandiskusian fetishnyo sacaro tarang-tarangan. Inyo candaruang manonton video untuak mamanuhi fantasi.


Eca seorang guru di bangku Sakolah Manangah Ateh, inyo tamasuak guru yang mudo. Wakatu hari guru, eca pun indak ado tapikia akan diagiah hadiah jo murid nyo. Tanyato pemikiran eca salah, takajuik bana inyo katiko mancaliak murid inyo di lokal alah mamacik bunga jo kado hari guru untuak eca. Sakatiko inyo indak manggariak karena takajuik dan manahan tangih dek taharu. Salah satu dari anak murid nyo mangecek an kato-kato yang mambuek haru lo. Manuruik murid-murid nyo eca, hari guru adolah hari nan pas untuak maagiah kado ka guru yang kami sayangi dan sabagai tando tarimo kasiah atas apo yang alah diajaan ka kami salamo ko. Bagi mereka indak ado istilah guru lamo jo guru mudo.


Maski mamatikan, sabagian gadang kasus tanggalam dapek dicegah jo malakukan babarpo caro lain. Partamo, balajar baranang, bahkan bilo paralu jo maambiak kursus baranang. Kaduo, manghindari bakandaraankatiko banjir. Katigo, indak balarian di tapi kolam ranang, danau atau kolam ikan. Kalimo, manutuik rapek akses ka tampek nan barisi aia, bantuak kolam renang dan bak mandi, bisa jo mangunci pintu atau mamasang paga nan indak murah dilalui dek anak-anak. Kaanam, mangawasi anak-anak sacaro ketat katiko barado di lokasi nan rawan tajadi kasus tanggalam bantuak kolam ikan, danau, batang aia dan lawik. Katujuah, mampalajari dan paham teknik malakukan CPR nan batuah, agar dapek mambarikan patolongan pado urang  nan tanggalam.


katiko barmain sepeda kadang ado kejadian nan indak taduga yaitu tibo-tibo rem sepeda tasabuik blong dan indak dapek takendali. Maka dari itu ado beberapa langkah nan dapek dilakuan katiko sepeda nan kita kendarai blong. Partamo,  dapek manurunkan kaki ka jalan sahinggo dapek mangurangi kecepatan sepeda nan sadang kita bawa. Kaduo,  jika indak mamakai sendal atau sepatu sahinggo opsi partamonyo itu manurunkan kaki ka jalan marupokan tindakan nan cukuik ekstrim maka dapek jo mangarahkan sepeda ka jalan barumput sahinggo roda sepeda akan kesulitan untuak barputar dan kecepatan manjadi lebih rendah. Katigo,  mangarahkan stang sepeda agak manyamping atau barlawanan arah sahinggo dapek maminimalisir luka nan akan tajadi jika taus melanjutkan perjalanan jo rem blong tasabuik.


Caritonyo Mala jo kawannyo pai makan ka tampek makan dakek kampus. Pas bana juo iko malam minggu, jadi sekalian nio makan lamak malam ko. Makan lamak dan rancano tu sambia mahiruik udaro segar jo lagu nan di puta di tampek makan tu. Pas mala ko duduak manunggu makanan inyo datang, dicaliaknyo ado sepasang urang nan bacewek an lah. Cuman nan iko balain bana, jadi mala ko jajok katiko mancaliak urang bamesra-mesraan sacaro bakalabiahan bana tu. Sabana bantuak urang alah manikah, padohal alun lai tu. Masiah tacaliak anak kampus siko bantuak nyo, cuman nan ciek ko memang jajok bana mala mancaliaknyo. Bukan dek kareno iri, tapi indak pantes se mode tu di tampek makan nan rami urang.


Kalau kalian pernah maraso takuik saat surang diri mako ado beberapa hal nan bisa kalian lakukan untuak ma atasinyo. nan pertamo, cari kegiatan nan manyibuk an diri kalian saroman mambarasiahan rumah sahinggo kalian lupo basonyo kalian sadang tingga surang. Nan kaduo, kalian bisa buek ruangan atau rumah kalian tu saheboh mungkin saroman ma iduik an musik sambia manyanyi-nanyi. Nan katigo, kalau kalian masih maraso surang carilah tampek nan rami. Mungkin bisa kalua rumah, main di taman bermain di dakek rumah kalian, atau kalau hari lah malam kalian bisa telpon kawan kalian untuak mangawanan kalian di rumah tau sabaliaknyo. Intinyo jan bia an diri kalian surang diri.


Sadis bana berita di TV akhir-akhir ko. Nan pambunuahan lah, nan perampokan lah. Dari sado berita nan ado belakangan ko, nan paliang mangerikan bagi ambo ibuk-ibuk nan baranak padusi ko adolah berita anak SMP nan kanai perkosa dan kanai bunuah dek urang nan ndak di kenal. Takuik bana mabo mandanga berita tu. Apolai berita tu ndak ciek duo lo do. Mako dari itu, bagi ibuk-ibuk nan punyo anak gadih nan sarupo jo ambo,  jan bia an anak awak pulang sakolah surang dengan kondisi sadang rawan ko. Japuik se untuak beberapa hari ko karano sadang marak bana kasus ko. Jan sampai manyasa di kamudian hari.


Ndak ado urang nan ndak takajuik kalau mancaliak hantu. Takajuik caliak hantu kadang ndak karano takuik se tapi emang karano spontan. Respon takajuik nan urang alami pun beda-beda. Ado nan takajuik dengan mamakiak, managih, bahkan ado nan bacaruik-caruik. Nah dari siko ambo nio babagi caro apo nan bisa buek awak tanang katiko mancaliak sesuatu nan ndak pengen awak liek saroman mancaliak hantu. Hantu tu kan sabananyo ndak ado. Nan ado hanyolah jin nan manyarupoi babagia bantuak nan manyeramkan. Sahinggo caro nan bisa dilakukan adolah dengan caro melafaskan kalimat-kalimat Allah. Baco ayat kursi, sholawat nabi, dan kalimat-kalimat Allah lainnyo. InsyaAllah  kalau awak manerapkan caro ko mako hati akan labiah tanang dan mudah-mudahan labiah dijauahan dari gangguan-gangguan makhluk haluih.


Samakin kamari makin banyak urang nan divonis sakik covid. Sakik saketek se pasti disangko covid. Sarupo jo pengalaman ambo nan cuma sakik flu biaso se langsuang dikecek an covid. Memang panyakik ko sangaik kancang penyebarannyo. Oleh karano itu, ado beberapa hal nan bisa awak lakukan untuak bisa tahindar dari panyakik mamatikan ko. Nan pertamo, selalu pakai masker dima pun awak barado apo lai tampek-tampek umum dan keramaian nan mamungkinkan tingginyo angka penyebaran covid. Nan kaduo, jago jarak minimal 1 meter jo urang nan di dakek awak. Nan katigo, selau jago kebersihan dengan acok-acok manyuci tangan, mandi dan mambarasiahan badan setelah dari lua katiko nio masuak rumah supayo kuman-kuman nan malakek di tubuah ndak tetular kapado anggota keluarga awak nan ado di rumah.


Di Indonesia alah banyak hutan nan gundul. Banyak hutan nan alah dijadian bangunan, perumahan, atau property lainnyo, yang dijadian sabagai investasi. Tapi urang nan alah mambabat hutan untuak kaparluannyo surang ndak mamikian baa akibatnyo untuak urang banyak. Mungkin ndak ado akibatnyo kini, tapi 5 tahun kamuko, 10 tahun kamuko ndak ado nan tau. Gampo, tanah longso, atau banjir ndak bisa kito hindari kalau kito masih marusak alam. Den tingga dikota, dan hampia indak ado den basuo hutan. Sadonyo alah dijadian gedung nan tinggi. Disekolah den slaah satu anggota OSIS, jadi sabagai salah satu bantuak manjago alam den buek program mananam 1 batang sahari amo kawan-kawan. Samoga jo program ko bajalan dan bamanfaat untuak kapantingan sadonyo.


Jam 5 sore adolah jadwal nan alah disepakati untuak bakumpua di salah satu restoran nan alah di reservasi sabalumnyo. Ado acara reunian ketek-ketek an disitu sahinggo Andi basiap 2 jam sabalum jam ketemuan tasabuik dimulai. Andi adolah urang nan cukuik disiplin waktu makonyo 2 jam sabalumnyo inyo alah basiap-siap untuak pai. Mambutuahkan waktu 45 minik untuak basiap-siap dan 45 minik untuak perjalanan. Namun katiko dijalan,indak inyo sangko jalanan akan macet parah mode kini karano biasonyo kalaupun macet tapi indak saparah sanjo kini. Kironyo ado persampitan jalan dan sanjo itu ado kecelakan nan mambuek jalan samakin sampik. Hari lah jam 4 sanjo lewek tapi jalanan masih macet dan samakin parah karano itu adolah jam baliak sakola ataupun karajo sahinggo jumlah pangguno kendaraan samakin banyak. Karano macet iko, Andi nan kini masih didalam otopun kalua untuak manenangkan dirinyo nan alah berang-berang sambia mangklakson banyak kali. Macet kali iko mambuek Andi samakin buruak mood nyo karano urang nan dibalakang pun samakin banyak nan maiduikan klakson.


Banyak kasus nan tajadi disekitar awak nan sabananyo bisa dijadikan pelajaran. Sarupo kejadian waktu ambo di tegur dek kakak ambo nan mangecek an kalau baun ambo masam. Ndak tangguang malu nyo ambo saat itu. Apo lai pas kakak ambo manegur tu pas acara baralek sanak kami nan disitu rami bana keluarga nan bakumpua. Manuruik pandapek ambo pribadi, utuak kalian sadonyon kok ka manegur urang, sia pun urang nyo, apokah urang tadakek atau urang lain jan pernah di muko urang rami. Kalau kalian manegur urang di muko urang rami mako raso malu nyo tu pasti jadi balipek-lipek. Cukuik kecek an katiko baduo jo urang nan bersangkutan tu se.


Sinta nan kini sadang manampuah usia kahamilan 7 bulan kini alah marasoan payahnyo dalam manganduang. Paruiknyo nan alah taraso barek serta gerakan-gerakan bayi nan kadang taraso didalam paruik. Paruik nan alah mambuncik cukuik gadang iko kini mambuek baju-baju kaos nan biaso Sinta pakai kini indak tamuek. Sinta nan dulunyo mampunyoi barek badan 60 kg kini samanjak manginjak usia kehamilan 7 bulan alah naik sampai 80 kg. Hal iko dikaranokan nafsu makan Sinta nan maningkek serta indak banyak aktivitas nan dikarojoan. Kehamilan nan manginjak 7 bulan iko, Sinta acok mamakai baju longgar serta rok atau sarowa nan nyaman untuak inyo pakai.


Tadi pagi ambo basobok samo kawan lamo, Junaidi namonyo. Bacarito lah junaidi ko kalau inyo sadang paniang sabab adiak nyo si Dewi nan masih duduak di bangku kelas 2 SMA tu mangabaan kalau inyo hamil samo pacarnyo. Mereka ko alah pacaran sekitar satahun kabalakang, padahal mereka termasuk anak elok elok di sakolah, tapi apo dikato nasi alah jadi bubua. Dek perbauatan mereka paniang urang sabaliak. Kini mau ndak mau mereka harus putuih sakolah dan harus di nikahkan. Mamak mamak urang tu pun alah basobok untuak manikahkan. Sasudah dinikahkan si Dewi akan di suruah tingga tampek mamak si Junaidi di Jakarta.


Takaik pangubek an fobia, Gracia mangatokan bahwasanyo gangguan kacamehan jenis ko hanyo dapek diubek an badasarkan panyebab dan pamicunyo. "Pado kasus fobia, biasonyo akan ado tarapi systematic desensitization jo expose therapy nan spesifik untuak mambantu manurunkan intensitaas katakuik an tahadap fobianyo", kecek Gracia. "Fobia, kalau di DSM-5 (Diagnostic and Statistical Manual), tamasuak dalam payuang gadang gangguan kacamehan. SAmantaro itu, trauma (PTSD) adolah masalah psikologis nan dipengaruhi dek pangalaman traumatis di maso lampau" kecek Gracia. Trauma jo fobia adolah kato na indak asiang untuak didanga. Kaduonyo acok daiertikan masalah kasehatan mental nan identik jo parasaan takuik indak rasional. Tapi pangartian trauma dan fobia babeda.


Pemiliki rumah penemuan harta karun yang banamo Ahmad Wildan manjalehan bahwa kejadian tasabui tajadi katiko inyo dan rekan-rekannyo tangah manggali pondasi rumah. Setelah manggali di kedalaman 40 cm inyo menemukan babarapo keping pitih, dan katiko manggali lebih dalam lagi inyo pun menemukan kepingan lain dengan jumlah yang labiah banyak. Mereka menemukan pitih tu ado yang masuak di dalam guci, ado yang baserakan dan ado yang masih bendelan. Salain kepingan pitih logam. Ahmad Wildan pun menemukan keris, tombak hinggo pisau di dalam tanah. Kasado senjato tu diperkirakan berasal dari zaman Majapahit dan kemungkinan digunakan untuak alat transaksi niaga di maso lalu.


Pulang kampuang adolah tradisi urang rantau nan jauah dari daerah inyo. Katiko ado kesempatan dan hari luang yang lumayan panjang pasti urang di rantau mamiliah untuak pulang kampuang. Sanang karena nio pulang kampuang dirasoan jo fitri tapi kini inyo takajuik karena alah katinggalan dari bus nan inyo nio naik an. Waktu alah sampai terminal fitri ko nio maambiak tiket yang alah inyo pasan, tapi tiket tu alah ilang ndak ado lai. Indak lamo kemudian bus yang saharusnyo dinaik an oleh fitri ndak ado lai. Artinyo fitri alah ketinggalan bus. Untuak kalian nan nio bapergian jan bantuak fitri, kalau barang nan mode kertas tu acok ilang jadi simpan lah ditampek yang mudah tacaliak dan jan tasuruak bana, perikso perlengkapan nan nio awak baok supayo indak tajadi bantuak fitri ko.


Haikal akhir-akhir ko sadang mangalami masalah bau badan. Satiok kali bakaringek, badan Haikal akan mangaluakan baun nan indak lamak. Hal iko mambuek Haikal manjadi malu katiko barado di dakek kawan-kawannyo. Satiok kali Haikal main jo kawan-kawannyo, Haikal akan salalu dikecekkan bau badan dek kawan-kawannyo itu. Bahkan bukan hanyo dicimeeh sajo, Haikal pun jadi dijauahi dek kawan-kawannyo. Satiok kali Haikal datang, banyak kawannyo nan pulang karano mereka maraso indak nyaman dengan bau badan Haikal nan indak lamak. Hal itu salain mambuek Haikal manjadi malu, Haikal pun manjadi sadiah karano kawannyo manjauah. Bau badan memang mambuek Haikal manjadi urang nan maraso surang diri dan indak picayo diri.


Bagi kalian nan punyo trauma maso ketek alah saatnyo kalian untuak perlahan mahilangannyo. Andrea Brandt, Ph.D, seorang terapis pernikahan dan keluarga di Amerika Serikat maagiah caaro-caro supayo awak bisa mahilangkan trauma di maso ketek. Pertamo, cubo fokus. Rasokan diri kalian. Tarik nafas dan rasokan tarikan dan hembusan nafas. Jan tagaduah samo apopun. Kaduo, ingek maso lalu nan mambuek kalian trauma sacaro detail dan rasoan emosi nan kalua. Katigo, kalau lah taraso emosi tadi cubo pahami apo nan taraso di badan, apokah mambuek dado sasak atau berang saberangnyo, sahinggo kalian akan labiah mudah mamahami diri dan tubuah kalian. Kaampek, cintai sensasi nan kaluaan dari tubuah kalian tadi sahinggo perlahan kalian akan manarimonyo dan maanggap itu hal yang normal. Silahkan ekspresikan emosi kalian antah itu jo manangih atau mamakiak sakuek mungkin. Jan ditahan. manangih silahkan manangih. Terakhir, ambiak pasan moralnyo. Kalau ndak bisa juo kalian bisa tanyoan pandapek ahli supayo dapek penanganan nan labiah tapek.


Mungkin nan acok maikuikan Lyodra Ginting samenjak nyo di Indonesian Idol alah tau kalau penyanyi mudo ko sangat punyo prestasi nan luar biaso. Dari ketek Lyodra alah punyo prestasi luar biaso dalam bidang tarik suara baik itu taraf lokal aupun internasional. Dengan karakter suaronyo nan tinggi dan lantang saroman Agnes Monica di tambah teknik bernyanyi nyo nan alah juara mambuek urang-urang nan mandanga saraso tahipnotis dan tabaok ka dalam lagu nan nyo baok an. Baru-baru ko Lyodra berhasil mambuek Indonesia banga karano mandapek an penghargaan sabagai Best New Asian Artist dalam ajang Mnet Asian Music Award (MAMA) 2021 nan digelar di kota Paju, Korea Selatan. Manuruik ambo dengan kualitas Lyodra nan tinggi sangat pantas baginyo untuak dapek penghargaan sarupo itu.


Kekerasan adolah perbuatan nan indak dapek dibatuakan samo sakali. Hal iko indak hanyo bagi urang nan alah gadang maupun masih ketek. Banyak anak nan mampunyoi kebiasaan ringan tangan kapado urang sakitarnyo sahinggo kebiasaan iko dapek tabaok sampai inyo gadang. Mako dari itu, peran urang gaek dalam mencegah anak ringan tangan yaitu mamperlakuan anak sacaro lembut. Lalu mangajarkan anak untuak mamperlakuan kawan-kawannyo sacaro baik. Salanjuiknyo mangajarkan anak untuak mangelola emosinyo. Mangecekan apo nan elok dan nan indak agar anak mangarati kalau perbuatan kekerasan adolah hal buruak. Lalu indak malakukan kekerasan kapado urang lain dimuko anak karano inyo akan maniru apo nan urang gaeknyo lakukan dihadapannyo. Mako dari itu, lingkungan pun sangek mampangaruhi kebiasaan anak dalam basikap katiko emosinyo naiak.


Kini sadang marak bana urang nan maagiah giveaway sacaro cuma-cuma di sosial media. Memang ado nan menyelenggarakan giveaway asli tapi indak saketek juo nan menyelenggarakan undian palsu. Oleh karano itu awak nan harus labiah bahati-hati, sebab katiko awak takicuah indak bakal baliak lai hal nan inyo dapek an dari awak. Ado bantuak nan awak tau yang ma akun nan palsu. Cirinyo urang tibo-tibo se man DM awak mangecek an dapek hadiah, dimintanyo juo awak mantransfer pitih, urang maminta data pribadi awak juo dan testimo yang inyo latak di profile nyo palsu jo pangikuiknyo pun palsu. Baa kok ambo mangecek an mode ko sebab waktu tu ambo memang saban manang giveaway adoloh syarat nan ambo ikuik an dan yang ambo ikuik an tu undian asli akunnyo. Jadi ambo ndak nio se karano banyak yang nio manang undian tapi malah kanai tipu.


Wakatu ketek ambo pernah main ka samak-samak dan manamukan harta karun. Kalau dulu kan anak ketek satiok mancaliak barang nan aneh, antik dan didalam kotak biasonyo salalu manyabuik an kalau itu harta karun. Takajuik bana ambo dulu raso barado di film-film karena pas sadang main tibo-tibo se batamu jo harta karun. Katiko ambo pulang karumah kecek amak ambo, itu tu isi nyo ameh. Manuruik amak ambo awak harus maagiah tau urang yang berwenang atau manyiarkan di masajik supayo urang yang kahilangan bisa mandapek an baran inyo. Apolai kalau manamukam harta karun tu kan awak indak tau asal usulnyo, jadi indak buliah sambarang maambiak.


Ambo ndak tarimo anak ambo diperlakukan saroman iko. Nan ambo pamasalahan tu ndak harato nan nyo cilok dek panodong tu tapi perilaku urang tu nan talampau bagak maancam anak ambo jo sanjatonyo, sahinggo mambuek anak ambo trauma sampai kini. Asal kalian tahu dek sangkiang katakuik an nyo anak ambo tahadap apo nan manimponyo saminggu nan lalu, sampai hari ko nyo ndak namuah kalua kamar. Manuruik ambo urang-urang mode ko harus diagiah pelajaran. Bia nyo tau ndak kasalamak paruik se manodongan sanjato dan maambiak harato urang sakalamak hati. Akan ambo cari pelakunyo. Akan ambo pinjarokan pelaku ko. Bia lapeh kasam hati ambo ka inyo.


Wak acok na bapikia “sahurosnyo ambo sakola nan bana, dulu”, atau “cubo wak kalau dulu ndak malu untuak manunjuakan raso sayang wak ka ama”. Kato-kato itu adolah contoh dari bantuak penyesalan untuak tindakan nan alun pernah wak lakuan. Bara urang manyasa karno gagal dalam makuan sasuatu. Penyesalan sananyo akan taruih mananti wak karno manusia hiduik di antaro pilihan. Wak ndak akan tau pilihan ma nan labiah baiak sampai wak marasoannyo lansuang. Saindaknyo kalau wak manyasa dek hal nan alah wak lakuan,wak jadi tau a dampak nan tajadi dari pilhan wak, jadi ndak paralu manarawang atau mangiro-ngiro hal nan alun pasti karno wak alah pernah marasoannyo.


Manuruik pandapek ambo, ndak paralu takuik karano salah pakai baju seragam sakolah. Mode nan pernah ambo rasokan. Waktu ambo salah pakai baju seragam sakolah dek karano malu sempat tapikia dek ambo untuak pulang se ka rumah karano kawan-kawan ko manakuik-nakuik an basonyo guru akan mamberangan ambo karano salah mamakai baju seragam. Tapi ternyato ndak sarupo nan nyo kecek an dek kawan ambo tu do. Ambo malah hanyo di galak an se dek guru ambo dan hanyo di nasehati supayo labiah teliti ka mukonyo supayo ndak tajadi kejadian nan sarupo dengan hari itu. Untuang ambo ndak jadi pulang kok ndak lah rugi se karano maninggakan pelajaran hari tu.


Pado tahun 2019 lalu, wabah ulek bulu menyerang pemukiman warga di tigo desa di Kecamatan Purwodadi, Kabupaten Pasuruan, Jawa Timur. Indak diketahui dengan pasti dari mano ulek bulu ko berasal. Namun, keberadaan ulek bulu iko mengganggu dan meresahkan warga. Serangan ulek bulu sampai masuak ka rumah, mulai dari atok, teras, tembok dan bagian-bagian lainnyo. Iko merupakan serangan ulek bulu yang paliang parah dari serangan ulek bulu sabalumnyo. Warga terganggu bana dek serangan ulek bulu ko. Banyak warga yang akhirnyo maninggaan pekerjaannyo sejenak hanyo untuak mengurus ulek bulu ko. Mancaliak ciek ulek bulu se lai gali dan manggata rasonyo, apolai sabanyak itu ado rumah kito. Indak tabayang bakpo rasonyo.


Sadang asik-asik baranang tibo-tibo kawan ambo mamakiak sambia manangih-nangih karano mancaliak salah seorang dari kawan ambo ado nan tacaguik-caguik dan manggalajang-galajang di dalam batang aia tampek kami mandi-mandi. Situasi managangkan bana saat itu. Banyak kawan ambo nan pandai baranang tapi mereka takuik untuak manyalamek an karano acok tajadi urang nan manyalamek an akan ikuik tanggalam kalau ndak tau caro manyalamek an urang nan sadang tanggalam. Untuang ambo pernah manyalamek an adiak ambo nan tanggalam dulu sahinggo saketek banyak nyo ambo tau caro manyalamek an urang nan tanggalam. Tanpa pikia panjang ambo langsuang mancabua ka tampek kawan ambo baranang. Ambo pakuak lihia kawan ambo ko dari balakang sahinggo nyo ndak bisa manggapai-gapai badan ambo untuak nyo takanan ka bawah. Siap ambo pakuak dari balakang barulah ambo seret ka tapi batang aia tu. Alhamdulillah kami baduo selamat.


Panyabab nan kaampek ado panyakik diabetes. Pandarito diabetes labiah rantan mangalami karusakan saraf. Apobilo tajadi pado saraf nan mangatur garakan lambuang, iko bisa manyababkan gastroparesis. Akibatnyo, lambuang indak dapek kosong sapanuahnyo dan muncuanyo gajalo muntah. Nan kalimo efek sampiang ubek. Konsumsi ubek pareda nyari non-steroid dan ubek kemotrapi mamiliki jumlah efek sampiang, salah satunyo iritasi pado lapisan lambuang. Hal ko kadapannyo manimbuakan gajalo barupo sakik paruik, mual dan muntah. Nan tarakhir ado dek mabuak kandaraan. Salamo parjalanan, mato awak akan maliek batang kayu atau jalan nan taruih manggarik, tatapi badan mandapek an sinyal nan babeda karano posisinyo tetap diam. Hal iko dianggap sabagai bahayo, dan badan maresponnyo dan mangosongkan lambuang.


Dalam hiduik pasti ado suko dan duko, kadang sanang dan kadang maraso sadiah. Ado nan namonyo keberhasilan dan ado kegagalan. Ambo maraso gagal manjadi saorang anak katiko pernah punyo niek untuak bunuh diri kareno putuih cinto. Sadangkan cinto nan paliang gadang setelah cinto kapado pencipta yaitu cinto dan sayang kapado kaduo urang tuo awak. Dulu ambo bucin bana dan katiko diputuih an jo pacar ambo tanpa panjalehan disitulah terbesit niat ambo untuak bunuh diri. Amak jo apak ambo manangih mancaliak ambo nan bantuak itu tapi dulu ambo indak sadar untuang se kini ambo alah sadar. Batua yang diajaran oleh agamo awak, manuruik Islam ndak ado kato pacaran dan baduo jo urang nan bukan muhrim awak.


Kalian pernah indak punyo kawan nan kalau mangecek muncuang nyo manjajok an bana kareno kalua aia ludah nyo tu. Bantuak ambo ado punyo kawan yang inyo tu memang suaronyo gadang dan capek bana kalau mangecek bantuak indak ado titik jo koma lai do. Ambo jajok bana takanai ludah kawan pas sedang makan di lua lo tu. Jajok bana lah pokoknyo, manuruik ambo kalau nio mangecek tu lambek-lambek se. Kareno kawan ambo ko mangecek bantuak urang indak ado jedanyo. Kanai lah ka tangan ambo ludah nyo tu, apolai ambo sadang makan. Sabana raso indak basalero dek sakiang jajok nyo ambo kanai ludah.


Pernah mangalami putuih cinto dan ndak nio mambukak hati lai dulunyo, tapi kini basyukuar bana mandapek an suami nan elok parangainyo. Tuti sanang bana di hari pernikahan inyo karena alah manikah jo urang nan elok parangai dan sayang ka inyo. Padohal tuti indak nio mambuka hati dan takuik manjalani hubungan. Kini alah barubah karena tuti tau indak sadoalah urang jahek dan awak pun harus bisa move on dalam artian malupoan masa lalu. Hal nan paralu awak lakukan untuak move on adolah. Patamo awak harus bisa manarimo apo nan alah tajadi, kaduo berhenti untuak mancari tahu kahiduik an inyo lai, katigo berhentilah untuak mananyoan ka inyo manga kalian bisa putuih, tarakhir bukalah hati awak dan jan mudah masuak kadalam lubang yang samo.


Waktu tu masih pagi sekitar jam 6 pagi. Tibo-tibo bini ambo manjagoan. Dengan mato takantuak ambo tanyo lah ka bini ba a kok pagi-pagi mukonyo alah sanang bana dan segar-sasegarnyo. Bantuak urang siap manang undian. Tapi ndak lamo abis tu nyo manangih. Mailia aia matonyo. Dari nan satangah sadar jadi sadar sasadar-sadarnyo ambo waktu tu. Pas ambo tanyo dek a nyo kalua an sesuatu dari baliak badannyo. Ruponyo hasil test packnyo garis 2 alias bini ambo hamil. Mancaliak itu langsuang kami bapaluak dan samo-samo manangih sangkiang terharunyo. Alah hampia 10 tahun kami manunggu momen ko. Alhamdulillah untuak kali ko Allah maijinkan kami untuak mamiliki buah hati.


Baranang adolah salah ciek kaahlian nan sagek baruntuang kalau awak miliki. Katiko awak bisa baranang awak bisa mangetekan kamungkinan maningga dalam kaadaan tabanam. Zaman kini alah banyak wahana bamain nan malibekan aia jadi katiko pai bamain ka situ kok dapek awak emang bisa baranang. Indak hanyo kolom ranang, banyak pulo wisata alam nan tadapek di aia. Takah aia tajun, ataupun arum jeram. Kalau awak tabanam baik itu di kolom baraang ataupun di sungai gadang kamungkinan awak langsuang panik dan malah mampagadang kamungkinan tabanam. Raso pank ko muncua katiko awak sadar awak indak bisa baranang dan awak jadi takuik indak salamek. Katiko itu awak akan manggarakan badan awak sacaro balabiahan nan mambuek awak capek panek dan samakin capek tabam.


Awak di nagari Indonesia harus pandai-pandai dalam manempatkan diri. Dengan keberagaman suku, adat, ras, dan agama ko mambuek awak harus hati-hati bana mangecek. Jan sampai ado sepatah kata pun nan terlontar dari lidah awak nan mambuek urang lain tasingguang. Contohnyo adolah kasus nan tajadi pado salah satu mantan walikota Jakarta, pak Ahok. Banyak rakyat nan berang tarutamo nan baagama Islam karano maraso tasindia terhadap isi kampanye pak Ahok sewaktu mancalon sabagai Gubernur Jakarta. Dek gara-gara ko juo lah tajadi aksi 212 nan marupokan aksi bela Islam dan dilakukan pado 2 Desember 2016. Hingga pado akhirnyo pak Ahok harus mampertanggung jawabkan perbuatannyo.


Kekasih Erwin suko bana bamanja-manja, inyo pun suko juo jo padusi nan manja ka inyo karena inyo maraso dibutuhkan. Waktu tu erwin di kode jo pacar nyo untuak mambalikan kado ulang tahunnyo. Bantuak kode yang inyo nio adolah bantuaknyo agak gadang, bantuak tampek minum, ampuak dan bisa dipaluak, di badannyo ado bulek-bulek hitam bantuak yang ado diminuman kekinian kini. Erwin alah tau pacar inyo nio apo, pasti yang inyo kecek an adolah Boneka Boba. Erwin tibonyo sacaro mandadak indak bisa marayoan ulang tahun pacarnyo karena sadang tajabak di dalam rumah karena urang tuo nyo manjadohan inyo ka urang lain tanpa mangecek dulu. Kekasih erwin pasti sangaik kacewa dan erwin tau itu inyo sadiah alah mambuek pacarnyo kecewa.


Kawan ambo yang baru babarapo hari lalu masiah main jo ambo. Kini alah sakaraik kareno sakik parah yang didaritonyo. Ambo mancaliak kawan ambo ko dirumah sakik pas bana katiko kawan ambo mangalami sakaratul mauik yang artinyo kawan ambo alah sakaraik bana. Takuik bana rasonyo mancaliak kawan ambo yang mode tu, indak tabayang baa raso sakiknyo. Apolai keluargo yang di tinggaan, indak lamo kemudian kawan ambo mahambuihan nafas tarakhirnyo. Katiko sudah bana mahambuihan nafas langsuang apaknyo malakuan hal yang harus dilakuan. Patamo pajamkan mato urang yang maningga, kaduo mandoa, katigo maikek dagu, siap tu malapehan persendian, siap tu manutuik jasaik jo kain.


Walaupun banyak urang nan mamakai kotoran ayam ko sebagai pupuk. Ambo tetap jajok juo mancaliak cirik ayam sacaro langsuang. Halaman rumah ambo kan lumayan gadang, kadang tu ado ayam tatanggo nan main di situ. Ambo ko alah takuik sabananyo, kalau-kalau bekonyo cirik. Soalnyo ambo jajok bana mancaliak cirik tu. Manuruik ambo cirik ayam tu baun bana, bantuaknyo manggalenyei jadi tambah mambuek jajok. Padohal kalau ambo disuruah mambarasiahan suko dikecek an jo apak ambo kalau cirik ayam tu bamanfaaik juo manga lo jajok. Barasiahan se pakai aia disiram, tapi ambo tetap jajok juo mancaliaknyo. Indak mungkin pas mambarasiahan ambo tutuik mato ko.


Sabananyo sebelum pamiliahan lambang kamar mandi nan tapampang di kini ambo lah agiah saran kapado bagian pengadaan untuak manggunokan lambang nan sakironyo banyak di mangarati dek kalayak rami. Tapi dek saran ambo tu ndak di tarimo mako kini caliak lah apo nan tajadi. Banyak komplenan dari masyarakaik tentnag lambang kamar mandi nan mambinguangkan, sahinggo ndak jarang dari pangunjuang mall nan salah masuak kamar mandi. Nan harusnyo masuak kamar mandi padusi malah masuak ka kamar mandi laki-laki. Begitupun sabaliaknyo. Akhirnyo, dengan permasalahan nan tajadi pihak mall mangganti lambang atau simbol nan labiah familiar dek pangunjuang mall. Terbukti dengan hilangnyo komplenan nan samo dari pangunjuang mall.


Waktu kaluarga ambo pai jalan-jalan ka salah satu mall di Jakarta, ambo pernah ditinggakan di salah satu restoran. Sabananyo katiko itu urang tuo bukan maninggakan ambo, tapi pai ka toilet. Saat itu ambo memang sadang pai maambiak saus. Dan katiko ambo baliak ka meja kami, ambo mancaliak di meja kami indak ado siapo-siapo. Katiko itu ambo maraso sangaik takuik. Jantuang ambo badatak sangaik kancang dan tangan ambo manggaretek. Raut wajah ambo lah mamucek katiko itu. Hampia sajo ambo manitiakkan aia mato di restoran itu. Namun, saat aia mato ambo lah hampia jatuah, urang tuo ambo datang. Saat mereka tibo, mereka pun mananangkan ambo dan manjalehkan kalau mereka hanyo pai ka toilet.


Wakatu ambo dalam perjalanan sedang di oto. Ambo bukak jandelo oto tu kareno indak banyak kendaraan yang liwaik jadi indak tahiruik polusi nyo. Ambo rancano nio manikmati pamandangan dan angin alam. Tibonyo ado honda nan liwaik, maludah lo inyo. Padohal agak jauah jaraknyo dari ambo tapi takanai se. Ondeh sabana jajok bana ambo takanai ludah urang tu. Itulah untuak urang nan nio maludah caliak kondisi dulu. Jan sampai takanai ludah awak ka urang lain. Memang ambo caliak kajauahan bana inyo mambuang ludah tu. Terlalu kuaik sahinggo sampai kanai tangan ambo.Pas kanai tu gali-gali jajok baa gitu, untuak kalian nan nio maludah caliak kondisi yo.


Sampai kini masih heran ambo jo urang nan suko bana makan jariang. Dima lah latak lamaknyo makanan tu. Ambo se mambaunan nyo lah jijok. Baun kamar mandi urang-urang kampuang baun nyo. Pernah sakali ambo cubo makan jariang pas ambo pulang kampuang ka rumah nenek. Kebetulan sambanyo cuma ado jariang. Tapaso lah ambo mamakannyo. Baru bamasuak an ka dalam muluik lah mangapuok rasonyo aroma jariang ko dalam muluik. Taluwek an dek ambo kalua. Untuang ndak ado nenek ambo saat itu karano kok ado bisa-bisa nenek ambo tasingguang karano lah mamuntahan masakannyo. Samanjak saat itu ambo ndak pernah nio mamakan jariang lai do. Malah satiok ambo mancium hao-hao jariang baok an nyo nio ka muntah se. Trauma ambo dibueknyo.


Ria baru pulang sakolah dan takajuik bana inyo katiko urang dirumah inyo alah rami. Ria raso hari selasa kini ndak ado yang ulang tahun ataupun sadang maadoan hajatan. Semakin mandek ria ka dalam rumah yang alah rami urang tu. Sakatiko juo badan ria mambaku mancaliak kakak nyo yang alah tabujua kaku artinyo kakak nyo maningga dan indak bisa mambuka mato lai. Manangis sajadi-jadinyo di tampek inyo tagak kini tanpa berani untuak mandakek. Ria indak bisa manggariak dari 1 meter jarak inyo dan kakak nyo bajarak, urang yang manyaksikan ria pun ikuik manangih dan capek untuak mamaluak inyo supayo indak pingsan. Kejadian itu mambueknyo sadiah dan tabayang jo kakak nyo yang alah dipanggian nan maha kuaso.


Ado lo urang ko nan hobi maludah tiok sabanta. Kalau maludah pado tampeknyo ndak lo masalah bagi ambo do. Cuma kadang urang-urang ko ndak sadar. Lamak se nyo buang aia ludahnyo sakalamak hati di tangah jalan. Jajok bana manacaliaknyo. Apo lai kok sampai tapijak. Untuak kalian nan pernah basuo jo urang mode ko harus ditegur dengan caro elok-elok. Caronyo tu adolah maingek an urang tu untuak maludah di tampek sampah. Abis tu suruah nyo banyak-banyak minum karano urang nan acok maludah tu bisasonyo tengorokannyo kariang dan gata-gata. Jadi hasrat untuak maludahnyo tu tinggi. Nan terakhir, ingek an lo basonyo ludah nan nyo serak an sambarangan tu bisa se dipijak dek urang lain sahinggo mambuek kenyamanan urang manjadi tagaduah.


Ambo punyo kawan inyo ko salalu indak bisa disuruah maju ka muko. Takuik bana inyo kalau ado acaro atau apo nio kata sambutan kayak itu kareno inyo keceknyo ndak bisa. Padohal manuruik ambo itu tajadi kareno raso cameh yang balabiah sahinggo maraso indak pantas untuak barado di muko urang-urang. Pernah wakatu itu inyo disuruah maju dek ibu untuak mamparagoan tari yang ibu tu alah contohkan. Kareno kawan ambo ko memang suko manari sabananyo. Walaupun indak ditunjuak an nyo, kareno salalu manari surang se dirumah. Padohal pas inyo di Taman Kanak-kanak inyo tamasuak urang yang paliang bisa manari daripado kawan-kawan sapantaran inyo.


Patolongan partamo pado korban tanggalam. Bilo mancaliak sasurang nan sadang maminta patolongan akibek tanggalam, lakukan hal-hal bariikuik, partamo tolong korban untuak kalua dari aia dan pindahan ka daratan. Jikok awak indak pandai baranang minta tolong urang nan pandai baranang. Kaduo, jikok korban masih sadar, lempa an objek nan dapek mangapuang ka titiak nan mampu dijakngkau korban bantuak palampuang, ban ranang atau tali. Katigo, salasai korban barhasil dibaok ka darat, parikso panapasan jo caro mandakek an talingo ka hiduang dan muluik korban, sambia mancaliak garakan dado korban. Kaampek, parikso danyuik nadi di lihia korban salamo 10 datiak dan lakukan teknik CPR, salu bahati-hati malakuan CPR ka korban. Dan nan tarakhir baok korban tanggalamn nan masih bisa ditolong ka rumah sakik tadakek.


Punyo abang tu impian ambo dari dulu. Ambo badunsanak 4 basaudara. Ambo anak kaduo dan punyo kakak padusi. Katiko ambo SMP anak dari kaka papa ambo basakolah di Padang dan tingga di rumah. Namonyo Nando. Waktu itu nyo pindah dari SMA kampuang ka SMA di Padang. Saat itu ambo marasoan ba a rasonyo punyo abang. Sanang bana. Raso ado nan malindungi. Tapi sayang, perasaan itu ndak batahan lamo. 3 tahun setelah tingga di rumah ambo nyo dipanggia dek Allaah gara-gara balangga. Itu adolah kali pertamo ambo kahilangan keluarga kontan. Sadiah bana rasonyo. Ditambah urang ko punyo kepribadian nan elok. Ba a kok urang elok tu acok bana capek dipanggia dek Allaah. Mungkin dek Allaah sayang. Nio maagiah kehidupan nan labiah elok di sarugo.


Betapa malu nyo ambo katiko sadang jalan-jalan ka puncak dan singgah di kabun teh nyo, ambo basuo jo urang nan mamakai baju sangaik sarupo jo baju nan ambo pakai. Mulai dari warnanyo, samo samo warna kuniang, motifnyo samo-samo bungo mawar warna merah, pola nyo pun samo, bahannyo samo, jangan kan di caliak sakileh, dio amati bana sacaro saksama sabana-bana sarupo. Kok nan mamakai urang rancak ndak lo masalah dek ambo do. Ko nan mamakai urang baai lo. Buek tambah malu se rasonyo. Untuan ambo baok jaket. Ambo raok an se jaket tu ka badan ambo sahinggo baju nan sarupo jo urang balai tu tasuruak an.


Katiko Iqbal jo rombongan nyo mandaki gunuang marapi, diperjalanan urang tu manamuan harta karun. Bantuak nyo harto karun alah sajak lamo ado di siko cuman baru kali ini nampak. Harto karun atau benda antik manjadi sabuah peninggalan yang bahargo dan banilai. Manuruik iqbal kalau awak indak sangajo manamukan harta karun labiah ancak malaporkan ka pihak yang berwenang. Dalam Undang-undang yang barlaku pun ado lo mambahas tentan iko. Hal iko awak lakuan untuak manjago kelestarian dan paninggalan yang awak tamuan bisa manjadi sajarah yang bisa awak caliak di museum misalnyo. Kami sarombongan takajuik bana wakatu mancaliak harto karun yang mungkin kalau di jua bisa banilai tinggi.


Katiko naik travel, banyak customer yang mangatokan bahwa inyo maraso mabuak dan maraso mual dek karano pewangi beraroma jeruk yang biaso dijadikan pewangi di oto. Apo batua ndak sih arome jeruk mambuek mabuak perjalanan? Dokter Krisna Adhi di laman Quora Pribadinyo manjalehan fenomena yang ciek ko. Inyo manyabuik bahwa penyebab dari mabuek perjalanan indak berasal dari bau-bauan. Faktanyo yang mambuek seseorang mabuak adalah gerakan yang tajadi sararo berulang-ulang salamo barado di perjalanan. Salah satu sebab dari mabuak perjalanan adalah gerakan berulang-ulang saat kito naiak kendaraan menimbukan adonyo ketidaksesuaian antaro persepsi yang ditarimo oleh organ keseimbangan di talingo bagian dalam (vestibulu) dengan persepsi yang dutarimo oleh mato.


Soal kaamanan dan kabarasiahan pangan dialmai pulo dek Irlandia. Banyak kaluahan tanatng panamuan saranggo, ulek, hinggo halai rambuik dalam produk makanan nan disababkan panyakik. Satidaknyo labiah dari 3.200 kaluhan tantang produk nan ditarimo oleh Otoritas Kaamanan Pangan Irlandia tahun lalu. Mulai dari makanan nan dijua di restoran, hinggo wine nan alah tarkontaminasi. Dilansia dari Irish Times, sapanjang tahun 2016, Otoritas Kaamanan Pangan Irlandia manarimo labiah dari 1.2000 kaluahan dari 2015. Samantaro tingkek karacunan makanan taruih maningkek hinggo 45%. Kontaminasi makanan, hinggo panamuan benda asiang bantuak pacahan baliang, halai rambuik, saranggo manjadi kaluhan an paliang acok dilaporan. Bantuak Saikua saranggo nan iduik ditamukan dalam dessert kamasan, rambuik hitam panjang ditamukan dalam saus bawang putiah dan kuku manusia ditamukan di dalam makanan takeaway dan sabatang puntuang roko ditamukan dalam kamasan karipik.


Amak jo apak ambo mangecek an nio pai ka rumah sakik tampek saudara jauah kami di rawat. Pado malam hari lo tu, dan pai nyo baduo se kareno mendadak dan mamakai honda indak jo oto. Kecek amak ambo tingga dulu sabanta dirumah, indak lamo beko pulang amak ka rumah. Jaleh ambo takuik surang, ambo iyoan se kecek amak ambo ko soalnyo mendadak se saudara jauah kami sakik parah, jadi amak jo apak tagageh bana pai malam. Ambo alah bausaho untuak batanang sabananyo, tapi indak lamo tu indak tahan lai kareno lamo bana urang tuo ambo pulang. Takuik bana, indak bisa lalok ambo do. Pintu alah bakunci sadonyo, tapi masiah se takuik katiko mandanga suaro-suaro.


Makanan kumuah ko bisa juo dikaranokan dek lah takanai dek samacam hal nan kumuah atau dilua bahan makanan. Samisalnyo takai dek rambuik. Bak mano kito tau rambuik ko acok kali luruik dari kapalo manusia, antah kok itu karano memang rambuiknyo bamasalah, contohnyo katombe, jo sagalo macamnyo atau kok dek memang ndak sangajo luruik dari kapalo. Nah pabilo rambuik ko masuak kalam makanan mako makanan ko lah tamasuak makanan nan kumuah, nan bisa jadi sajo mambuek badatangan panyakik ka badan. Ndak saketek urang nan punyyo raso jajok katiko mancaliak rambuik di makanan antah kok itu sahalai atau kok bagumpa nan jaleh tatap sajo iko mandatangkan raso jajok katiko nio mamakan makanan.


Kajadian mamalukan lainnyo nan pernah ambo alami adolah jatuah ka dalam saluran aia. Pangalaman mamalukan itu ambo alami katiko masih ketek. Saat itu ambo sadang sanang-sanangnyo bamain di lua rumah. Parmainan nan ambo mainkan katiko itu adolah badminton karano badminton sadang tenar di kalangan anak ketek. Ambo pun bamain badminton jo kawan-kawan ambo di muko rumah inyia ambo. Katiko ambo lah salasai main, ambo pun manunggu giliran main, ambo pun duduak di ateh tiang ketek nan ado di ateh saluran aia. Ambo duduak di sinan dan hanyo bapacik ka tiang itu sajo. Namun, karano tiangnyo ketek ambo pun tajatuah ka dalam saluran aia itu dan sakujua badan ambo langsuang mahitam.


Ditarimo di perguruan tinggi adolah hal nan mambahagiakan dan tantu sajo patut disyukuri. Baiak itu di perguruan tinggi negeri ataupun perguruan tinggi swasta. Tapi sampai kini masih banyak nan mambandiang-bandiangkan antaro perguruan tinggi negri jo perguruan tinggi swasta, baiak dari segi biaya, kualitas ataupun gengsi nyo. perguruan tinggi negeri jo perguruan tinggi swasta dikelola dek pihak nan babeda. Untuak perguruan tinggi negri tu ado di bawah kemendikbud atau kemenag sadangkan perguruan tinggi swasta dikelola dek lembaga non pemerintah dan dikoordinasian dibawah koordinator perguruan tinggi swasta. Jikok dicaliak dari segi jarul panarimoan mahasiswa barunyo, perguruan tinggi negri biasonyo dadoan malalui 3 tahapan jalur masuak. 3 tahapan tasabuik adolah jalur SNMPTN atau undangan, SBMPTN, dan Mandiri. Sadangkan untuak perguruan tinggi swasta biasonyo lewat beberapa gelompang seleksi misalnyo jalur tanpa tes, atau jalur tes. Namun, kini alah ado pulo perguruan tinggi swasta nan manarokkan sistem undangan untuak murid-murid di sakolah nan bakarajo samo jo perguruan tinggi tasabuik. Jikok dicaliak dari segi biaya pendidikan jo fasilitas nan dipunyoi awak bisa mancaliak kalau perguruan tinggi negri biasonyo labiah murah biayanyo dikaranokan alah ado peraturan kemendikbud nan maatur. Sadangkan perguruan tinggi swasta labiah mandiri dalam manantuan biaya kuliah dan biaya-biaya lainnyo. Dari unsur biaya ko kadang bapangaruah pulo ka kelengkapan fasilitas nan disadioan. Beberapa perguruan tinggi swasta nan rancak biasonyo mampunyoi fasilitas nan labiah lengkap dibandiangkan perguruan tinggi negri kebanyakan.


Disabuah sakolah dasar dikampuang, biasonyo katiko kaluar main atau instirahan anak-anak barabuik untuk pai balanjo. Kondisi nan rami ndak dihirauan dek anak-anak sahinggo badasak-dasak barabuik untuk balanjo. Senggol manyenggol acok kali tajadi mambuek ndak taraso kadang makanan ko lah jatuah. Dek sayang jo pitih ditambah pitih balanjo ndak pulo banyak nan diagiah dek urang tuo mambuek anak ko tapaso ndak tapaso mambiak baliak makanan nan lah tajatuah tadiko tanpa tau basonyo makanan ko alah kumuah antah kanai apo sajo nan ado ditampek makanan ko jatuah tadi. Dek kaadaan ndak lo mamungkinkan anak ko diingekan urang lain mambuek makanan nan lah kumuah tadi ko tamakan sahinggonyo mambuek sakik patuik


Indak di kalangan ateh se, dikalangan kabawab pun banyak urang yang bamuko duo. Jadi caritonyo malam ko Eko diaagiah karajoan lembur dari bos nyo untuak mambarasiah an 2 kamar yang nio kalua malam ko. Eko awalnyo sanang karena lembur kan dapek lo pitih labiah dek bos. Baru se salasai dari jamban karena eko sakik paruik, pas nio mambarasiah an ka kamar alah ado se urang yang mambarasiah an nyo. Padohal inyo ndak ado jadwal lembur diminta jo bos, berang lah eko ka urang tu. Tadi jaleh bana eko mandangan kalau inyo maleh karjao malam, tapi pas ado bos inyo sok bisa sadonyo.


Tabanam bisa di cagah jo katarampilan baranang. Baranang adolah salah ciek kaahlian nan sagek baruntuang kalau awak miliki. Katiko awak bisa baranang awak bisa mangetekan kamungkinan maningga dalam kaadaan tabanam. Zaman kini alah banyak wahana bamain nan malibekan aia jadi katiko pai bamain ka situ kok dapek awak emang bisa baranang. Indak hanyo kolom ranang, banyak pulo wisata alam nan tadapek di aia. Takah aia tajun, ataupun arum jeram. Kalau awak tabanam baik itu di kolom baraang ataupun di sungai gadang kamungkinan awak langsuang panik dan malah mampagadang kamungkinan tabanam. Raso pank ko muncua katiko awak sadar awak indak bisa baranang dan awak jadi takuik indak salamek. Katiko itu awak akan manggarakan badan awak sacaro balabiahan nan mambuek awak capek panek dan samakin capek tabam. Salain baranang awak bisa pulo manggunoan palampuang katiko bamain di aia. Awak bisa juo baranang basamo jo kawan nan memang pandai baranang, jadi katiko tabanam ado kawan nan bisa manyalamekan awak. Mako dari itu awak harus mampasiapan diri sabalum baranang. Indak paralu takuk baranang, tapi harus manyiapan diri sabalum baranang.


Katiko sadang dibangku perkuliahan, Sinta nan sadang bosan manunggu hari libur semester sudah bapikia untuak mancari pitih sakalian pangalaman karajo. Katiko itulah, Sinta mancaliak ado info lowongan kerja disalah satu kantua nan indak jauah dari kosannyo. Sinta mancubo untuak mandaftar. Sinta waktu itu masih kuliah, inyo maagihan ijazah SMA nyo sabagai persyaratan masuk perusahaan. Karajo nan Sinta karojoan salamo bakuliah dapek mambaok inyo manghasilan 10 juta partamonyo dari hasil karingek inyo surang. Pengalaman nan menyenangkan sakaligus mangharukan iko indak ka talupoan. Mandapekan gaji partamo sahinggo dapek maagiah urang gaek pitih balanjo. Indak bagantuang jo pitih urang gaek untuak balanjo mambuek Sinta sanang jo karajonyo.


Sadang haniang dan khusuak nyo urang mambaco doa pas penutupan acara pesantren ramadhan di masajik tibo-tibo kantuik ko payah bana di tahan. Alah semaksimal mungkin ambo tahan untuak kalua tapi ndak bisa dan akhirnyo talapeh juo. Dek gara-gara ambo tahan tu bunyi nyo pun jadi ndak sabara. Bahkan bisa dikecek an ndak babunyi sangkiang keteknyo. Tapi baunnyo sangaik mamatikan. Panuah saruangan tu di bueknyo. Dek babaun tu ambo icak-icak batanyo sia nan takantuik karano malu bana kalau urang-urang tu tau kalau ambo nan takantuik. Dari pengalaman pribadi ambo ko lah  ambo setuju basonyo sia nan bakicau pertamo kali masalah kantuik bisa jadi inyo lah pelaku nan sabananyo.


Minggu pagi ko alma alah bisa main sapeda di sakitara taman dakek rumah, inyo sanang bana pagi ko bamain sepeda sambia olahraga pagi. Alma sanang karena inyo bisa mandapek an sepeda ko jo pitih nyo surang, hasil dari manabung salamo ko. Rasonyo indak sia-sia alah konsisten manabung dari siso pitih jajan inyo salamo 1 bulan kapatang. Akhirnyo kini alma bisa mambali sepeda nan inyo nio. Amak jo apak alma memang maajaan alma untuak rajin manabung dan sampai kini itu yang diterapkan jo alma. Rasonyo lain lo bisa mamakai pitih surang jadi alma bisa mambali nan ma se yang inyo inginkan. Mulai dari manabung kapatang alma jadi hobi bana manabung.


Tika adolah anak padusi surang-surangnyo nan diharok an akan malanjuik an profesi kaduo urang tuonyo yaitu manjadi saurang dokter. Abang-abang Tika alah mamiliah jalannyo masiang-masiang. Ado nan manjadi teknisi dan ado nan manjadi akuntan, sahinggo harapan kaduo urang tuo Tika tatumpu ka inyo surang. Tika tamasuak anak nan panuruik kapado kaduo urang tuonyo. Setelah lulus dari bangku SMA dan katiko ado penerimaan mahasiswa Tika baraja dengan sungguah-sungguah supayo bisa masuak Fakultas Kedokteran. Tapi ternyato apo nan diusahokan dek Tika ndak sasuai jo harapannyo. Tika gagal masuak kuliah jurusan Kedokteran. Tika maraso gagal mawujuik an kainginan kaduo urang tuonyo terhadap dirinyo.


Hari liburan di pantai saat itu marupokan hari liburan terburuk nan pernah Lisa rasakan karano inyo hampir sajo kehilangan nyawanyo karano tenggelam di pantai. Saat itu tibo-tibo Ombak gadang manerjang bisa sahinggo inyo kehilangan keseimbangan dan tenggelam. Tangannyo nan inyo Munculkan ka permukaan agar seseurang di sakitar dapek mangetahui bahwa ado nan tenggelam. Namun babarapo saat kemudian pun indak ado nan manolong Lisa sahinggo inyo terserah jo keadaannyo dan secara perlahan masuk ka dalam  air. Namun indak lama kemudian  Lisa marasokan ado seseurang nan mambawanyo ka  permukaan sahinggo Lisa dapek barnafas kambali. Karano urang ikolah Lisa nan saat itu lemas karano kekurangan oksigen tibo-tibo maraso lega katiko inyo manghirup udara kambali. Inyo terbatuk serta merata tenggorokannyo sangek kering karano aia laut nan terminum cukup banyak.


Tingga di rumah basamo urang tuo tantu mambuek kito jadi harus bahati-hati dalam bakalakuan. Hal itu lah nan ambo rasokan jiko pulang dari rantau. Katiko ambo pulang ka rumah, ambo harus manyasuaikan diri jo paraturan-paraturan nan ado di rumah. Ambo harus manyasuaikan diri karano ambo takuik kanai berang dek urang tuo ambo karano indak mamatuhi aturan. Ambo takuik kanai berang karano jikok urang tuo ambo lah berang, biasonyo sagalo macam kasalahan nan pernah ambo lakukan akan dibahas. Contoh keteknyo adolah jikok ambo pulang lewat dari pukua 11 malam. Hal iko akan mambuek urang tuo ambo berang. Dan katiko berang, kasalahan-kasalahan ambo di maso lalu akan ikuik dibahas sabagai panguek argumen mereka.


Malam kini taraso bana kasepian dikamar kos, mano sadang hujan jadi labiah taraso sasak nyo. Rahma sadiah bana soalnyo harus tingga surang di kamar ko ko. Dulu inyo baduo jo kawannyo, tapi kini kawan rahma ko alah pindah dan indak tingga di kos ko lai. Rahma nan acok pai bali makam jo kawannyo, kama-kama se jo kawannyo. Jarang bana rahma ko yang surang se, apolai lalo surang. Salamo ko kamar kos salalu taraso ramai karena ado kawan inyo yang mamakak. Malam kini surang se ndak ado nan mangawanan apolai maajak bacarito. Sadiah bana kalau harus tingga surang disiko, binguang jo nio manga lai.


Jaman kini media sosial alah rami jo fitur yang nakonyo siaran langsuang. Siaran langsuang ko adolah fitur nan bisa mambuek urang secaro realtime bisa bertatapan jo urang nan ado di media sosial. Bisa dilakukan untuak babagai kagiatana. Iko sabana nyo manjadi fitur nan acok dipakai untuak kaparluan bantuak manggaleh, talkshow, acara nikahan, dan acara nan lainnyo nan mano bisa maagiah informasi untuak urang nan manonton dari jarak jauah. Siaran langsuang ko bisa manjadi wadah untuak dapek mangecek di muko urang banyak nan mungkin masih sacrao virtual. Tapi caro ko bisa malatih urang mangecek dan barinteraksi untuak dapek manghindari babagai demama pangguang katiko di dihadapan urang rami secara nyato.


Saharusnyo awak manjago kasihaik an, dari makanan awak pun bapangaruah. Ambo pernah nio jajan di pinggia jalan cuman pas mancaliak baa caro urang tu mamasak. Indak jadi ambo nio makan itu, kareno makanannyo tu kumuah lah kalau nan ambo caliak. Apolai dipinggia jalan bana, dimuko jalanan, dibalakang got, debu jo asok di udaro, makanan tu alah manggalenyey. Ambo mancaliak bana makanan tu alah tajatuah sabanta dan diambiak liak dek urang tu. Sabana jajok ambo kareno mancaliak makanan tu alah kumuah. Baa caro nio makan makanan nan mode tu. Makanan alah kumuah, di jua jo ka pambali. Kareno ambo alah mancaliak jadi ambi indak nio mamakannyo.


Sabagi wedding organizer, Siska harus marangkai jalannyo pernikahan sasuai jo jadwal nan alah ditentukan. Bafungsi untuak mansukseskan acara barelek calon pangantin, mambantu maringankan proses persiapan manuju pernikahan. Tanggu jawab WO adolah sabagai perencana nan akan maagiahkan usulan tentang konsep acara sasuai jo keinginan klien. Salin itu, manyiapan rundown acara dari acara mulai sampai salasai. Sabagai koordinator sahinggo dapek bakoordinasi jo pihak-pihak nan talibat dalam acara baralek. Wedding Organizer ikopun dapek manjadi panangah dari perbedaan pandapek anataro pihak padusi jo laki-laki. Wedding organizer iko biasonyo manyiapan pulo dari babagai bidang takah makeup anak daro, katering, dan pembawa acara. Bagi pihak keluarga nan mamakai jasa wedding organizer iko dapek manghemat biaya nan dikaluan untuak hal-hal nan indak tarlalu penting untuak dimasuakan.


Kabanyakan awak mancaliak tumpuak sampah ko kan di pasa. Padohal pasa adolah tampek urang bajualan bahan-bahan masakan dan kabutuhan lainnyo. Tumpuak an sampah nan dicaliak dek urang bisa mambuek urang tu jajok, apolai kalau urang yang emak jajok jo hal nan kumuah dan lato. Pasar bisa barasiah dan bebas dari banyak nyo sampah sabananyo. Manuruik ambo iko bisa tajadi kalau antaro panjua jo pambali sadar akan kebersihan. Kareno kalau urang yang bajualan di pasa satidaknyo indak mambuang sampah sambarangan bak itu juo nan pambali. Pasti sadoalahnyo indak akan baserakan dan akhirnyo manumpuak. Pasar yang barasiah mambuek urang nyaman untuak babalanjo jadinyo.


Manjadi urang nan manyadiahkan katiko sedang ditimpo musibah. Musibah ko bamacam-macam se bantuaknyo, ado nan awak yang mangalami langsuang atau mandanga urang nan awak sayang yang kanai. Lia kini maraso tatimpo musibah kahilangan yang sangaik manyadiahkan bagi inyo karena adiak nan inyo sayangi alah maningga. Katiko inyo ndak nio makan dan ndak bisa manga-manga. Banyak urang disakaliliangnyo yang manyuruah makan supayo indak sakik. Manuruik keluargo lia, makan itu penting juo supayo awak bisa batanago kalau indak bisa sakik. Keluargo awak nan maningga an awak itu alah manjadi takdir. Lia pun saketek-ketek memahami apo yang di kecek an dek keluargo inyo.


Feli sabanta lai alah wakatunyo di operasi. Operasi yang pastinyo sangaik manakuik an bana dek fely. Fely indak manyangko inyo akan mangalami yang namonyo operasi. Alun operasi lai, fely alah takuik duluan katiko nio operasi. Biso awak kecek an bantuak fely kini, bantuak amak-amak yang nio malahiaan. Mukonyo pucek, karingek dingin di sakujua badannyo, paruik mual, pancaliak an taraso buram. Raso nio ka muntah dek paruik ko mual bana saking takuiknyo nio ka operasi. Operasi yang dilakuan dek fely ko juo bukan operasi yang ringan kareno inyo akan operasi kareno kanai kanker. Fely mangatahui inyo kanker sabulan sabalum dinyatoan harus di operasi.


Dikaja anjiang tantunyo marupokan hal nan sangaik manakuikkan untuak manusia. Hal iko disababkan karano babarapo hal. Dikaja anjiang marupokan hal nan sangaik manakuikkan karano anjiang marupokan hewan nan cukuik babahayo. Anjiang babahayo karano mampunyoi gigi nan tajam. Gigi itu dapek mambuek apo nan digigiknyo manjadi hancua. Apolagi jikok nan mangaja kito adolah anjiang lia. Anjiang lia rentan mambawo panyakik rabies. Anjiang nan mampunyo panyakik rabies jikok manggigik akan sangaik babahayo untuak urang nan digigiknyo. Apolagi jikok kito marupokan urang muslim. Seperti nan kito katahui, aia liua anjiang diharamkan di dalam islam. Urang nan kanai liua anjiang diwajibkan untuak mambasuahnyo manggunokan pasia.


Saat itu Anita sadang antri untuak mamasuki sabuah festival nan dihadiri oleh banyak panyanyi terkenal Indonesia. Anita nan kini sadang manunggu giliran untuak maagiahan tiket pun alah basiap-siap karano saketek lai giliran inyo akan tibo. Tapi indak lamo kamudian, ado urang nan manyarobot antrian dengan alasan nan banyak. Mancaliak itu, Anita langsuang manariak urang tasabuik baliak ka balakang nyo. Anita nan alah cukuik lamo tagak di hari paneh itupun langsuang bacaruik dan mangaluaan kato-kato kasa kapado urang nan alah mamotong antrian itu untuak malapehan raso kesalnyo kapado urang nan alah manyarobot antrian tasabuik. Mancaliak Anita nan alah berang, urang tasabuik langsuang babaliak ka posisi awalnyo.


Ambo ditarimo di salah satu paguruan tinggi negeri pado tahun 2019. Paguruan tinggi negeri nan manarimo ambo adolah Universitas Padjadjaran nan talatak di Jatinangor. Katiko partamo kali ambo tau kalau ambo ditarimo di Universitas Padjadjaran ambo maraso sangaik sanang. Ambo maraso sangaik sanang karano Universitas Padjadjaran adolah piliahan partamo ambo katiko mandaftar untuak lanjut ka paguruan tinggi negeri. Salain sanang ambo pun maraso sangaik bangga bisa ditarimo di Universitas Padjadjaran. Ambo maraso bangga karano tarnyato ambo bisa mambuktikan kalau ambo ko bisa juo kuliah di paguruan tinggi negeri nan bagengsi. Apolai Universitas Padjadjaran adolah salah satu paguruan tinggi unggulan di Indonesia.


Takuik bana kalau pulang talambek dan sabanta lai sampai ka rumah. Indak tau apo nan nio dikecek an ka urang rumah. Paliang takuik bana ambo kalau amak berang. Ambo alah yakin kareno memang amak ambo ko acok bana berang. Pulang-pulang alamaik kanai berang ambo ko jadi harus manyiapkan mental. Bantuak amak ambo kalau berang tu yo, alah bantuak monster. Mukonyo merah, suaronyo manggalaga gadang bana, tangan nyo alah siap nio mamalintia kupiang ambo. Kareno kecek amak ambo kalau alah reda berangnyo. Ambo ko indak mandangaan kecek inyo jadi harus dipalintia talingo nyo. Untuak amak ambo jadi indak ambo ambiak hati bana, cuman itulah takuik bana kalau amak ambo ko alah berang.


Sanang bana mancaliak mande managih haru katiko diagiah hadiah tas rancak nan diinginkannyo dari lamo. Untuak bisa mambalian hadiah mande banyak hal nan ambo lakukan. Hal nan pertamo sakali nan ambo lakukan adolah dengan mancaliak bara harago tas nan nyo pengen dek mande katiko kami sadang cuci-cuci mato di mall. Kemudian barulah ambo mulai mahimek balanjo. Balanjo nan diagiah dek mande ndak sadonyo ambo lanjoan. Sabagaian ambo tabuang dalam celengan bia ndak bisa mancabuik-cabuiknyo katiko ambo sadang paralu. Jadi dalam sahari tu ambo targetan bara ribu harus manabuang. Setelah beberapo minggu barulah tabuangan tadi ambo buka. Jo tabuangan ambo tu lah mambalian hadiah untuak mande nan sangaik ambo cintai.


Saat itu  Lisa sadang basantai di kamarnyo sambia mamainkan handphone. Lalu indak lamo, kamudian ado urang nan mangirimkan pesan aneh kapadonyo. Di dalam pesan itu inyo mangancam Lisa untuak mangirimkan sejumlah pitih kapadonyo. Awalnyo, Lisa hanyo maraso kalau urang tasabuik adalah urang iseng atau penipuan. Namun ado pesan barikuiknyo nan mambuek Lisa takuik. Di dalam pesan tasabuik baisi peringatan agar inyo segera mangirimkan sejumlah pitih jiko indak mako foto pribadi  Lisa akan disebarluehkan ka media sosial. Mandanga itu Lisa langsuang ketakuikan karano diancam oleh urang nan indak dikenal tasabuik. Karano takuik Lisa pun malaporkan ka pihak bawajib atas ancamanyo.


Jojo bakarajo sabagai photographer lapeh atau biaso juo disabuik freelancer. Jojo manakuni dunia photography untuak mandapekan panghasilan tambahan karano salain karajo, jojo adolah seorang mahasiswa jurusan psikologi di salah satu universitas rancak di Jakarta. Photography alah manjadi hobi jojo sajak ketek, dikaranokan pulo ayah jojo nan mambukak studio photo dan sabagai photographer pernikahan pulo. Salah satu hal yang jojo impikan sajak dulu adolah mampunyoi kamera dan perlengkapan yang mumpuni untuak manjunjang karajo sampiangan dan hobi jojo. Kini ko kamera nan dipakai jojo adolah kamera lamo nan diturunkan dari ayah jojo. Saketek-saketek pitih hasil karajo ataupun proyek photo jojo tabuang untuak modal mambali kamera. Akhirnyo satalah 2 tahun manabuang, jojo bisa mambali kamera dari hasil jariah payah surang. jojo sangaik bahagia dan marawat bana kamera barunyo.


Lena dulu waktu tau amak jo apak nyo bapisah, sadiah se taruih bakapanjangan. Satiok hari rasonyo indak ado artinyo, inyo ndak nio manga-manga di ateh kasua se taruih. Sampai inyo tersadar dan tau kalau nan inyo lakuan salah, dengan ketepuran ko indak mambuek inyo bisa mambaliak an kaadaaan. Mangko dari itu lena maajak kalian nan  samo nasib nyo jo inyo untuak bisa marelakan apo nan ndak bisa diubah. Satiok hal nan tajadi pado hiduik pasti adi hikmahnyo. Mungkin se ini nan tabaik bagi amak jo apak awak, walau hati awak tasakiti tapi dengan bamuruang se indak akan maubah sagalo hal. Jadi awak harus bisa marelakan apo nan ndak bisa diubah lai.


Sadang di jalan tibo-tibo nyo pancuang se honda ambo dek polisi lalu lintas. Padohal saat itu ambo mangendarai honda dengan kecepatan normal, manggunoan helm, honda pun bakaco spion. Pokoknyo ambo maraso ndak ado nan dilanggar. Setelah manapi ka pinggia jalan nyo minta dipacaliak an kelengkapan surek-surek. Surek ambo pun lengkap. Setelah itu, petugas ko mancaliak-caliak ka honda ambo. Pokoknyo nampak bana saat itu petugas ko mancari-cari masalah. Ambo tembak se langsuang. Ambo tanyo apo nan alah ambo langgar sahinggo dibarantian di tangah jalan. Katiko ambo tanyo saroman tu agak berang tampangnyo tapi ambo ndak peduli karano ambo ndak salah. Dek ndak bisa manjawek akhirnyo ambo dibuliahan untuak pai.


Kok awak nio mambali sasuatu barang usahoan jan maminta-minta. Apolai kok lah gadang. Dulu waktu ketek kok ka mambali sasuatu pasti urang tuo ambo ndak nio mambalian kalau ambo alun punyo tabuangan. Setidaknyo kalau harago barang ko 5000 ambo punyo tabuangan 2000 rupiah. Kalau alah ado barulah pitih tu tadi ditambahan dek urang tuo ambo untuak mambali barang nan ambo nio. Mode tu lah caro urang tuo ambo mandidik supayo bisa hiduik suko manabuang. Sampai kini metode tu ambo terapkan ka hiduik ambo. Kalau nio sesuatu harus bausaho dulu. Alhamdulillah Iphone 14 pro ko hasil manabuang ambo dengan mangumpuan gaji dari bulan ka bulan.


Lisa saat itu pulang dari tempat kerjanyo. dikaranokan hari hujan Lisa meneduh di bawah pohon. Namun indak lamo kemudian ado oto nan kehilangan kendalinyo menuju tempat bisa meneduh. Lisa saat itu langsuang panik dan indak sempat manyalamekan diri. Sopir nan mambaok oto tasabuik pun indak sempat mengendalikan mobilnyo agar indak takena orang. Namun apolah daya oto tasabuik tetap menabrak Lisa sahinggo Lisa indak sadarkan diri. Entah bagaimano kini Lisa sadang barado di rumah sakit. Saat ituinyo marasokan sakit nan sangek luar biaso di bagian kepalanyo. Inyo tetap sadarkan diri namuninyo indak sanggup untuak babicaro. Di saat inyo di rumah sakit inyo mandanga dokter babicaro kapado urang tuanyo kalau bisa mangalami pendarahan nan cukuik banyak di bagian otaknyo. Mandanga itu Lisa langsuang katakuikan dan samakin cameh karano takuik indak taselamekkan oleh dokter.


Ka malarian diri ndak bisa. Ka manyuruak ndak lo bisa. Binguang ambo ka babuek apo karano tasarobok jo urang nan mamakai baju sarupo bana jo baju nan ambo pakai. Nan labiah parahnyo adolah nyo duduak persis di sabalah meja ambo bana. Bukannyo ndak bisa ma ambiak tampek lain nan labiah jauah dari inyo, tapi tampek makan ko bana nan lah panuah jadi ndak ado piliahan lain untuak ndak duduak di sinan. Cangguang bana rasonyo saat itu. Mungkin paja nan duduak di sabalah ambo tu malu juo dek kami mamakai baju nan samo. Akhirnyo kami saliang malempakan sanyum tamanis kami se satu samo lain.


Perbedaan perlakuan indak hanyo biaso tajadi dilua lingkungan rumah sajo. Bahkan didalam keluarga pun indak manutuik kemungkinan untuak ado perbedaan perlakuan antar anak. Perlakuan anak bungsu dan anak sulung maupun tengah pun acok babeda. Padahal mereka mampunyoi hak nan samo tapi kadang urang tuo indak mambarikan perlakuan nan samo pulo. Dihari rayo, biasonyo akan dibalikan baju baru kapado satiok anak. Namun terkadang jumlah pembagian baju tasabuik indak samo sahinggo ado nan maraso perbedaan hak didapek. Perlakuan khusus nan didapek anak bungsu akan babeda dari anak partamo. Hal ikolah nan biaso manjadikan anak indak barani untuak maminta labiah dari nan inyo tarimo.


Kecek adiak ambo nyo nio baraja baranang. Patang ko nyo takuik karano kecek urang kalau baranang tu bisa tanggalam, makonyo nyo ndak nio patang-patang ko baraja ranang. Nyo alah kanai paoto-oto an sedek kawan-kawannyo. Kalau awak alun bisa baranang tantu lah iyo mangaram se badan ko ka bawah. Tapi kalau alah bisa InsyaAllaah lai ndak. Makonyo kini ambo sadang mancari urang nan bisa maajan adiak ambo baranang. Kalau kalian ado kenalan urang nan bisa malatiah ranang kaba an ambo yo. Ambo ndak nio adiak ambo dilatiah jo sumbarang urang. Ndak ba a biaya nyo agak maha. Ambo akan panuahi kalau urang nan ma aja an profesional.


Aden banamo Nabila Ayu Tirta Sari, mamang panjang namo den tap den biaso di panggia Ayu. Aden adolah mahasiwa baru di salah ciek Universitas negeri nan ado di Indonesia. Karano den adolah mahasiswa baru jad ado banyak acara nan dilakuan untuak mahasiswa baru. Salah cieknyo adolah ospek. Iyo patang ko den baru salasai ikuik acara ospek nan di adoan di lua kampus. Patang ko den ado pangalaman nan cukuk buruak, jadi katiko senior ko mangecek, atau maagiah saran atau sadang ma ospek inyo mamacik pisau ketek. Tapi tanang inyo ndak ado niek buruak untuak manusuak atau babue jaek. Tapi inyo mamang mamacik pisau karano ado nan inyo karajoan sabalumnyo pakai pisau tu. Katiko inyo mangecek inyo maayunan tangannyo dan otomatis pisau tu bagoyang pulo, dan aden takuik saolah oah den sadang di todong. Karano posisinyo waktu itu dakek bana.


Langkah partamo atasi karacunan makanan. Katiko mangalami karacunan makanan, sasaurang mangalami dahidrasi parah. kondisi ko tajadi karano cairan badan taruih kalua malalui muntah atau katiko buang aia gadang. Langkah-langkah nan bisa ditarapkan untuak manyalamaik an urang karacunan antaro lain hindari mangonsumsi makanan nan padek nan dapek mambuek labiah nio muntah. Piliah makanan ringan dan hambaba bantuak bisukuit asin, pisang, nasi atau roti. Manghirup cairan atau essential oil nan mambantu manghindari mundath. Jaan mangonsumsi makanan nan digoreng, baminyak, padeh, atau manih  talabiah dahulu. Jaan minum ubek anti mual atau anti diare tanpa batanyo kapado dokter. Sabab, ubek ko mamiliki efek sampiang dan dapek mampaburuak diare.


Manggaretek, badebar, karingek dingin, mual, stress, panic nan indak takontrol, dan cameh katiko inyo barado di tampek nan tinggi adolah gajalo nan timbua pado pandarito akrofobia. Bahkan sabananyo raso takuik nan dialami pandarito poba tampek tinggi k, inyo sadar kalau raso takuiknyo ti indak wajar, tapi inyo ndak bisa mangontrol itu. Fobia katinggianko bisa di sabekan karano ado pangalaman jatuah dari tampek nan tinggi atau pernah mancaliak urang jatuah dari tampek nan tinggi. Saurang nan mangidap fobia katinggian biasonyo akan manghindari kagiatan nan bakaitan jo tampek tinggi, takah tabiang, gedung, malinteh jembatan, maliek ka jandela atau bahkan hanyo duduak di bangku stadium. Walaupun payah, sabananyo akrofobia atau fobia jo tampek tinggi ko bisa disegehan. Pandarito akropobia bisa manggunoan caro terapi perilaku dima awak saketek-saketek manaiakan kabaranan untuak barado di tampek nan tinggi. Katinggian nan awak cubo ko dimulai dari nan randah, kamudian naiak saketek-saketek sacaro batahap. Karano itu jan takuik, mari kito cubo lambek-lambek supayo awak sambuah dari pobia ko.


Malam itu, Sinta sadang manunggu suaminyo Andi baliak dari karajo. Namun sampai jam 12 malam Andi alum juo baliak. Sinta mancubo untuak manelpon Andi dan tanyato indak diangkeknyo. Sinta pun mancubo mangirim pesan. Satalah manunggu sakitar 1 jam barulah Sinta mandapekan balehan dari Andi kalau inyo ado lembur dikantuanyo. Mancaliak balasan itu Sinta mamutuihan untuak langsuang lalok ka kamarnyo. Satalah dipagi hari, Sinta mandapekan suaminyo alah disampingnyo. Sinta pun malanjuikan aktivitas paginyo. Namun, saat inyo sadang mambaresan kamar inyo mandanga ado pesan masuak kadalam handphone suaminyo. Sinta nan indak dicuriga pun dengan santai mancaliak isi pesan tasabuik. Alangkah takajuiknyo mancaliak isi pesan mesra suaminyo kapado kawan kantuanyo. Sinta pun langsuang manjagoan Andi dari laloknyo dan mananyoan tentang isi pesan tasabuik. Sontak sajo Andi langsuang maambiak handphonenyo dari Sinta. Mancaliak itu Sinta langsuang berang gadang kapado suaminyo. Dan langsuang kalua dari rumah dalam keadaan manangih.


Juni tahun 2016 adolah tahun nan sangaik bakasan bagi den. Iyo, den akhirnyo ditarimo di Unpad lewat SBMPTN. Sempat putuih aso karano di SNMPTN den indak lolos di tigo buah jurusan nan den ambiak. Pas pangumuman SBMPTN hari itu, den mambukaknyo di rumah basamo Amak jo Apak den. Babarapo kali sistem sempat error mungkin karano urang lain banyak pulo nan maakses, satalah mancubo babarapo kali lai, akhirnyo bisa. Alhamdullillah, den ditarimo di pilihan katigo den jurusan Sastra Indonesia, Fakultas Ilmu Budaya, Universitas Padjadjaran. Den langsuang mamaluak Amak jo Apak. Kaduo gaek den pun ikuik taharu dan manetesan aia mato. Hari itu kami syukuran ketek-ketek maundang dunsanak nan tingga indak jauah dari rumah untuak makan malam basamo.


Siti maraso malu bana kareno digalak an dek kawannyo, pas lagi makan malam di tampek makan. Siap tu pas alah disakolah bisuak harinyo, dicaritoannyo juo ka kawan-kawan nan lain. Malu bana ambo digalak an dek urang salokal tu. Jadi caritonyo tu kareno tadi malam di tampek makan ambo indak mangarati caro mamakai sumpik. Sedangkan makanannyo tu memang biasonyo mamakai sumpik. Ambo jadi nio juo mancubo, pas ambo cuboan tajatuah taruih sumpik tu. Digalak an lah dek kawan ambo, indak sampai disitu se kawan ambo ko dicaritoan nyo juo ka anak salokal. Walaupun untuak bahan bagarah se, tapi ambo malu juo.


Untuak manghindari hal tasbuik mako teknologi nan mangurangi produksi CO2 dan NH4 harus taruih dikambangkan dek saluruah petani. Babarpo teknologi nan alah tabukti mangurangi emisi Gas Rumah Kaco adolah pamnfaatan limbah kotoran taranak jawi manjadi pupuak organik. Panggunoan pupuak kompos/organik pado lahan taranak jawi manjadi pupuak organik. Panggunoan pupuak kompos/oorganik pado lahan partanian mampu manjado kasuburan tanah dan bamanfaat bagi paningkek an produksi partanian baik kualitas maupun kuantitas, mangurangi pancernaan lingkuangan, dan maningkek an kualitas lahan sacaro bakalnjuik an. Kaunggulan pamanfaatan limbah kompos/organik adolah hasil panen labiah tahan disimpan, labiah baserat, labiah segar dan labiah lamak, manganduang hormon dan vitamin bagi tanaman, manghemat volume/ukuran limbah, mamiliki nilai jua nan labiah tinggi pado bahan asalnyo dan mangurangi polusi udaro.


Kegagalan memang hal nan mangacewakan. Tapi untuak urang nan salalu maraso gagal dalam hiduiknyo, kenali babarapo alasan sasurang gagal. Partamo, mamaksokan diri tanpa mancaliak kemampuan sahinggo capek maraso kalau hal nan inyo karojoan adolah hal nan sio-sio. Kaduo, kurangnyo perencanaan. Mamulai sesuatu labiah capek memang rancak tapi harus didasari jo perencanaan dan mangenali risiko sahinggo dapek diatasi labiah tapek. Katigo, talalu mudah untuak manyarah. Manikmati proses adolah hal penting untuak dijalani karano katiko mamutuihan untuak manyarah mako usaho otomatis baranti. Kaampek, indak nio manarimo bantuan,kritik ataupun saran, padahal iko adolah hal nan paliang mambantu dalam manjani sebuah proses karano dengan hal iko dapek mengetahui apo nan kurang sahinggo dapek diperbaiki sacaro tapek dan sacapek mungkin.


Baru saminggu yang lalu ambo pindah ka rumah nan ambo tempati kini. Suasananyo nyaman, tetangga nyo elok-elok, dan udara nyo pun segar. Apolai rumah kami tu lapeh se sadonyo tanpa ado paga. Jadi kami bisa labiah acok bainteraksi satu samo lain. Cuma nan ambo ndak suko adolah kalau pagi hari tu banyak cirik-cirik kuciang nan baleak-leak di kasiak muko sekitaran rumah. Jangankan mambarasiahannyo, untuak mancaliak nyo se ambo lah gali, lah jijok, raso ka maluwek paruik mancaliaknyo. Tapaso lah kalau laki ambo lah pai karajo ambo minta tolong se ka tetangga sabalah rumah untuak mambarasiahannyo. Untuangnyo tetangga sabalah rumah ambo urang nyo elok bana.


Akhir-akhir iko parilaku bully sadang banyak dialami dek urang. Parilaku bully makin marak tajadi karano dipangaruahi dek babarapo hal. Partamo, banyaknyo urang nan maraso bakuaso sahinggo barani malakukan hal-hal di lua bateh. Kuaso nan dipunyo dek urang ko mamungkinkan inyo untuak malakukan hal-hal apo sajo nan inyo nio karano inyo maraso aman dari hukuman. Kaduo, parilaku bully tajadi karano adonyo perbedaan sosial nan mambuek urang-urang nan barado di bawah dipandang sabalah mato. Salanjuiknyo hukum di Indonesia nan masih tumpua ka ateh mambuek urang nan barado jadi semena-mena terhadap urang nan ado di bawahnyo. Hal-hal ketek seperti itu tantunyo mampunyoi pangaruah nan cukuik signifikan terhadap kahidupan di dunia ko.


Suatu katiko dirumah Nina sadang kalaparan, dek dirumah kondisinyo sadang ndak adoh urang, urang tuo Nina sadang pai kalua ado urusan mambuek Nina nio ndak nio mamasak surang. Dek maleh ma masak nan talalu payah Nina akhia e mamasak mie sajo. Untuangnyo dirumah sadang ado mie jo sosis. Sasudah masak mie Nina pai ka kamar mandi sabanta untuk buang aia maninggan mie tadi diateh meja ndak batutuik apo-apo. Katiko baliak dari kamar mandi Nina nampak mie nyo alah baserah saketek disampiangnyo adoh kuciang nan sadang mamakan mie Nina. Dek kesal di usia lah kuciang ko tu dicaliak baa kondisi mie ko nan alah dimakan kuciang. Mangana Mie ko alah dimakan kuciang nan alah jaleh sajo kumuah dek lah kanai lidah kuciang akhia e Nina mambuang mie ko dek ndak takao mangana mie ko alah kumuah. Akhia e Nina tapaso manahan lapa sampai urang tuo e pulang.


Katiko awak nio makanan awak indak capek busuak tantunyo awak harus mamaratian bahan nan awak gunoan untuk mambuek makanan tu baa caro awak maolah makanan sarato baa caro awak manyimpan makanan tu bia indak capek busuak. Contohnyo katiko awak mamiliah bahan untuk mambuek makanan tu, usahoan pilih bahan nan rancak, indak layua jo busuak. bahan nan indak rancak bisa jadi mambuek makanan awak capek busuak. baitu pulo katiko mambuek makanan tu kok dapek yo bana-bana masak baru di sanduak nan kok indak beko bakteri di makanan tu alun jadi mati sahinggo bakambang mambuek makanan capek busuak. apo lai katiko manyimpan makanan yo usahoan bana tatutuik rapek buliah jan masuk bakteri dari lua.


Kalau alah batamu jo urang nan suko mampagalak an urang lain emang harus saba. Apolai itu kawan salokal awak surang, kareno apo nan inyo lakuan mungkin baniek lain tapi urang nan di pagarahan maraso indak sanang. Ambo pernah maraso malu kareno dipagalak an dek kawan salokal kareno gaya ambo nan bagi urang tu agak balain. Cuman ambo terapkan langkah iko supayo indak tapangaruh. Patamo mulailah untuak mancintoi diri surang, kaduo jadilah pribadi kuaik dengan kapicayoan dirinyo, katigo hiraukan pandapek buruak dari urang lain, siap tu basikap bodo amat se jadi awak indak makan ati taruih. Kareno mungkin dek kawan itu lucu untuak dipagarahan nan bagi awak malu katiko dipagalak an mode tu.


Masuak parguruan tinggi adolah hal nan manjadi mimpi hampia sadoalah anak sakolah khusunyo nan alah hampia lulus SMA. Apolai masuak ka kampus-kampus ternama nan manjadi impian dan bisa masuak ka jurusan nan awak katuju. Indak hanyo manjadi impian anak-anak sakolah, urang tuo pun pasti akan sanang dan berharap anaknyo bisa kuliah dan malanjuikan pendidikannyo. Indak hanyo sanang, katiko ditarimo di perguruan tinggi urang tuo dan keluarga akan maraso bangga pulo. Perasaan sanang dan bangga adolah bagian dari emosi. Emosi adolah reaksi untuak situasi tatantu  nan biasonyo takaik jo aktivitas seseorang. Emosi manjadi slah satu aspek nan punyo pangaruah gadang tahadok sikap manusia. Misalnyo awak mambuek urang tuo wak bangga dan sanang, mako itu akan bapangaruah pulo ka sikap urang tuo wak ka awak surang.


Katiko manghadiri acara parnikahan, satiok urang tantu akan manganakan busana terbaiknyo. Hal inkolah nan dilakukan pulo dek salah satu laki-laki ciek ko. Namun, indak disangko sasampainyo di tampek baralek, laki-laki tasabuik harus manahan malu karano busananyo nan inyo kanak an sangek mirip jo tamu undangan lain. Umumnyo saurang akan salah tingkah dan bausaho cuek jikok talanjur mamakai baju nan samo di sabuah acara. Namun babeda jo salah satu laki-laki nan ado di sosial media ciek ko. Indak nio samp jo tamu lain, laki-laki tasabuik nekat malapeh baju nan inyo kanakan. Laki-laki nan manganak an baju batik kembar tasabuik itu hanyo bisa manaha malu. Ndak nio samakin malu, laki-laki tasabuik nekat malapeh baju batik nan inyo kanakan di muko umum.


katiko melakuan kesalahan kapado kawan ado beberapa cara nan dapek dilakuan agar dapek mamperbaiki hubungan kambali. Partamo,  manunjukkan Ketulusan dalam maminta maaf jo mangakui kesalahan nan telah dilakuan Dan manceritakan Bagaimana kejadian tasabuik tajadi sacaro detail dan jujur tanpa ado nan disembunyikan sahinggo kawan akan maraso bahwa inyo benar-benar telah manyesali apo nan telah diperbueknyo. Kaduo,  maminta maaf kapado kawan jo tulus  dan hindari kata-kata nan takah mambuek alasan sahinggo tadanga takah pembelaan padahal kelakuan nan telah inyo buek marupokan kesalahannyo. Katigo, barjanji kapado kawan bahwa kesalahan nan telah inyo lakuan indak akan diulangi lagi. Kaampek,  maminta kapado kawan untuak hubungannyo kambali takah semula dan dapek barkawan kambali.


Ndak ambo sangko-sangko ruponyo ulang tahun kali ko dirayoan dek bestie-bestie ambo samaso sakolah di SMA dulu. Padohal alah lamo bana kami ndak basuo samanjak ambo kuliah di Jakarta. Ndak ado saketekpun firasat kalau kawan ko ka marayoan ulang tahun ambo karano ulang tahun ambo sabananyo alah lewat 2 minggu nan lalu. Ruponyo meamng mereka ko alah baniek untuak marayoan ulang tahun ambo dari jauah hari. Tapi dek gara-gara ambo ado tugas tambahan di kampus jadinyo harus maundur kepulangan ka kampuang sahinggo surprise dari kawan-kawan tapaso harus mundur lo.Manuruik ambo, dari sakian banyak nyo kawan, geng nan iko lah nan sabana-bana awet dan masih langgeng walaupun alah tapisah-pisah.


Antrian ado untuak maatur barisan sahinggo indak tajadi karicuhan katiko mandapekan sasuatu. Manghindari kebentrokan antar urang untuak barabuik barang. Budayo mangantri alah dilakukan dari dahulu kala bahkan zaman kerajaan sakalipun. Antrian nan dibuek akan man tertibkan urang banyak agar keadaan labiah kondusif dan indak tajadi risiko bentrok antar masyarakat. Urang biasonyo mangantri untuak mandapekan sasuatu dengan mamparabuikkannyo samo urang lain. Budayo mangantri iko sangek diterapkan oleh masyarakat Jepang. Disitu sangek mamparhatikan budayo antri dan manghormati urang nan tibo talabiah dahulu. Budayo iko alah diajaan dari inyo ketek sahinggo sampai gadang pun tetap mambiasokan diri untuak mangantri. Dapek dicaliak katiko ado acara jumpa fans, disini fan asal Jepang akan mangantri dengan tertib sahinggo indak ado karicuhan.


Manuruik pandapek ambo, adiak-adiak ambo ko makin panakuik samanjak suko manonton film horor. Lah dikecek an jan tonton juo film ndak jaleh tu. Ndak ado bagai gunonyo tu do. Manjadi-jadi panakuik nyo sadonyo. Kini pai ka kamar mandi se surang ndak barani. Bahkan pai kalua ma ambiak aia minum se ndak juo takao. Ndak cuma itu. Nan biasonyo lalok mati lampu kini malah ndak bisa kalau mati lampu. Ba alasankan dek tarang bana, padohal diri tu bana nan takuik kalam-kalam. Tapi memang kalian tu mada kalau di kecek an. Kapalo batu. Memang kareh angok. Buktinyo lah dilarang masih juo kalian tonton.